ICT Net je zajedno sa kolegama iz ostalih IT klastera, kao i kolegama iz Ministartsva TTT, Privredne Komore Srbije i kolegama iz drugih nadležnih institucija, aktivno radio na izradi strateških dokumenata vezanih za razvoj IT [...]\nU Geteborgu je 27. oktobra održan drugi po redu međunarodni seminar na kome su predstavnici švedske IKT zajednice bili u prilici da se upoznaju sa srpskim, bugarski i makedonskim kompanijama . Cilj seminara je bio [...]\nKrajem oktobra u Beogradu je održana konferencija BUSINESS BRIDGES 2016 – događaj u čijem je fokusu bila među-sektorska saradnja. Cilj ove konferencije koju je organizovala Asocijacija Srpskih Klastera (ASKA), uz podršku USAID-a bio je da [...]\nPočetkom oktobra, regionalna delegacija koju su činila udruženja i kompanije iz Albanije, BiH, Makedonije, Srbije, Crne Gore, Jermenije i Gruzije, posetila je Dublin i učestvovala na događaju pod nazivom “ Doing Business with the Western [...]\nGodišnji sastanak BBS ICT klasterske mreže održan je od 28-30 septembra 2016 u Budvi, Crna Gora. Na sastanku su članice mreže sagledale sve što je mreža postigla u prethodnoj godini i diskutovala planove za sledeću [...]\nU septembru je po četvrti put održana klasterska konferencija u organizaciji BSR Stars. Ovo je najveći evropski klasterski događaj koji je ove godine u Varšavi okupio preko 400 učesnika iz čak 29 zemalja. U okviru [...]\nPredstavnici klastera su krajem juna uzeli učešće na B2B sastancima u Sent Etienu, Francuska. Sastanci kojima su prisustvovali predstavnici klastera i kompanija iz Francuske, Bugarske i Kanarskih ostrva organizovani su u okviru MOVE projekta. Ovaj [...]\nNaučno-tehnološki park Beograd raspisuje drugi javni poziv tehnološko-razvojnim kompanijama za članstvo. NTP Beograd nudi kompanijama-članicama set infrastrukturnih i stručnih usluga u cilju njihovog ubrzanog rasta i razvoja. Poziv je namenjen mikro, malim i srednjim preduzećima [...]\nBalkansko Crnomorska IKT Mreža je bottom-up inicijativa koja je okupila najvažnije klastere iz IKT sektora u ovom makroregionu. Trenutno , mreža broji 19 organizacija iz svih zemalja Balkana i Crnomorskog regiona. Cilj ove mreže je [...]\nApril 2016. je rezervisan za još jedan Agile Month, niz događaja posvećenih agilnom razvoju softvera, već prepoznatljiv u Srbiji i regionu. Ove godine, aprilski Agile Month će okupiti više od 300 predstavnika biznis i startup [...]\nNa godišnjoj Skupštini klastera, održanoj 04.03.2016. u Beogradu, predstavljen je izveštaj o dosadašnjem radu klastera, kao i aktivnosti planirane za 2016. godinu. Za članove Upravnog odbora članice klastera su izabrale Nebojšu Matića (Mikroelektronika), Gorana Stevanovića [...]\nČetvrti sastanak “Balkansko Crnomorske IKT Mreže” održan je u Beogradu 18. i 19. februara. Ovaj sastanak realizovan je kao deo “Danube ICT Clusters’ sustainable cooperation for smart and inclusive growth” i podržan je od strane [...]\nICT Net je u februaru bio domaćin predstavnicima Business region Göteborg ICT, organizaciji iz Švedske. Ova poseta predstavlja nastavak aktivnosti promovisanja domaće IKT industrije u skandinavskim zemljama koju smo započeli u okobru prošle godine. Gospodin [...]\nČlanice ICT Net-a su uz podršku USAID REG projekta imali priliku da posete Mobile World Congress u Barseloni. Ovaj jedinstven događaj predstavlja kombinaciju najveće svetske izložbe za mobilnu industriju i konferencije koja na jednom mestu [...]\nBilo da predstavljate klaster, javni sektor, donatorsku zajednicu ili preduzeće – u utorak, 22. decembra, u Medija centru, Terazije 3, Beograd, od 14 časova, dobrodošlicu će Vam poželeti srpski klasteri – i pozvati Vas na [...]


Džordž Fridman: Granice Srbije već promenjene, nema razloga da sadašnje budu svete\nIdealna situacija bi bila da Beograd i Priština postignu direktan dogovor bez treće strane, za Srbiju je bitno da to pitanje što pre reši i krene dalje, rekao je listu Danas američki geopolitičar i osnivač agencije "Stratfor", Džordž Fridman i istakao da su granice Srbije već promenjene tokom rata i da nema razloga da sadašnje granice budu svete.\nMeđutim, on je naveo da je problem za tu ideju to što Kosovo >> Pročitaj celu vest na sajtu Radio Televizija Vojvodine << i Srbija žele da okrive treću stranu za rešenje i neminovne ustupke.\nOn je kazao da je Kosovo imalo istorijski značaj za SAD, jer su prvi put delovale samostalno i da je to stvorilo veliku zabrinutost, ali je naglasio da ono nije više važno pitanje za SAD.\nFridman sumnja da će se SAD protiviti bilo kojoj ideji, uključujući i promenu granica, ako to vodi stabilnosti i miru u regionu.\n"Šta Rusi kažu, šta Rusi mogu da urade i šta će da urade veoma su različite stvari. Imajući u vidu sadašnje raspoloženje SAD, duboko rusko uplitanje značiće i odgovarajući američki dogovor, što će Srbiju staviti u položaj žetona u igri na strani slabije strane", rekao je Fridman.\nFridman je ocenio da Srbija treba što pre da reši probleme Kosova i da nastavi dalje i dodao da su mnoge zemlje "definisane silom i nepravdom".\nRTS: Fridman: Granice već menjane i nisu svete


Ukupna šteta 128 miliona KM | Republika Srpska\nNaslovna Vijesti Ukupna šteta 128 miliona KM\nUkupna šteta 128 miliona KM\nUkupna šteta prouzrokovana poplavama koje su u junu i julu zadesile Republiku Srpsku (RS), prema preliminarnim procjenama, iznosi 128 miliona KM, rekao je ministar uprave i lokalne samouprave RS Zoran Lipovac. Lipovac je rekao novinarima u Banjaluci da se, prema informacijama koje je prikupilo resorno ministarstvo, oko 13 odsto štete odnosi na individualne stambene objekte, oko 47 odsto na poljoprivredna dobra, 10 procenata kod privrednih društava i oko 28 odsto štete je na putnoj infrastrukturi.\n„Ovo su prve procjene, a predstavnici Vlade će, prije nego što počne primjena mjera pomoći, posjeti pogođene opštine i izvršiti reviziju procjena“, najavio je Lipovac i dodao da će nakon toga iz razvojnog programa biti alocirano 20 miliona KM pomoći.\nPrema njegovim riječima, na današnjoj sjednici Vlade prihvaćen je zaključak da se prvenstveno pomogne ljudima čiji su stambeni objekti oštećeni, a nakon revizije polovinu štete će nadoknaditi Vlada, a drugu polovinu opštine i oštećeni.\nGovoreći o štetama u poljoprivredi, Lipovac je rekao da će Vlada predložiti program da se oslobode plaćanja duga za gorivo i gnojivo poljoprivredna domaćinstva koja su oštećena nevremenom, kao i da će se dio sredstava obezbijediti iz Vladinih podsticaja za poljoprivredu.\nOn je dodao da će u program biti uključene i opštine Bileća i Trebinje, koje su pogođene poplavama tokom zime, te da će u reviziji procjena u svim opštinama učestvovati Republička uprava civilne zaštite.\nNa pitanje kako će biti obezbijeđen kompletan iznos sredstava potreban za sanaciju šteta, Lipovac je odgovorio da postoji ponuda kredita Evropske banke isključivo za tu namjenu, sa izuzetno povoljnim uslovima otplate.\nOn je danas predstavio i nove obrasce izvoda iz matičnih knjiga RS koji će se od 1. septembra izdavati u svim matičnim kancelarijama u RS.\n„Radi se o vrlo kvalitetnim obrascima koji su urađeni prema najvišim evropskim standardima, što je i jedan od uslova za viznu liberalizaciju“, rekao je Lipovac i dodao da će obrasce štampati „Službeni glasnik RS“.\nOn je objasnio da će na ovaj način novi obrasci biti mnogo zaštićeniji od mogućeg falsifikovanja i neće imati ograničen rok važenja.


Beograd, 15. avgust 2013. godine – Kompanija LG Electronics je i ove godine osvojila nagrade u okviru prestižnog EISA 2013 Awards programa (European Imaging and Sound Associations - Evropsko udruženje za grafiku i zvuk). EISA nagrade su visoko cenjene budući da žiri, sastavljen od urednika publikacija u okviru udruženja, bazira svoje ocene na rigoroznim testiranjima i analizama proizvoda. Kompaniji LG pripale su nagrade „European Design TV 2013-2014” za LG 55EA9800 zakrivljeni OLED televizor, kao i „European Micro Audio System 2013-2014“ za mikro audio sistem sa oznakom LG CM3430.\nPored zakrivljenog OLED televizora, kompanija LG Electronics je osvojila nagradu za mikro audio sistem LG CM3430. Ovaj mali ali moćan uređaj poseduje CD plejer i FM radio, kao i mogućnost bežične reprodukcije MP3 datoteka zahvaljujući bluetooth tehnologiji i AirPlay podršci za Mac opearativni sistem.


Konkurs Vazduhoplovne akademije za obuku pilota › Made-in-Germany.rs\nVazduhoplovna akademija SMATSA u Vršcu i Kontrola letenja Srbije i Crne Gore (SMATSA d.o.o.) objavili su konkurs za upis studenata na obuku za pilote putničkih aviona.\nKako se navodi u saopštenju pilotske akademije, prijemni ispit za upis studenata na „ATP(A) INTEGRATED“ obuku za profesionalnog pilota putničkog aviona sa svim ovlašćenjima, biće održan 17. marta ove godine u prostorijama Akademije u Vršcu.\nPrijemni ispit obuhvata polaganje pisanih testova iz matematike, fizike i engleskog jezika, koji se polaže i usmeno, nakon čega će uslediti i informativni razgovor sa kandidatima.\nNastava na Vazduhoplovnoj akademiji ove godine će početi 1. aprila, prenosi „B92“.\nCentar za obuku pilota SMATSA Vazduhoplovne akademije u Vršcu jedan je od najvećih i najiskusnijih centara za obuku pilota u Evropi. U poslednjih 60 godina više od 2.000 pilota je završilo ovu Akademiju i kao uspešni piloti rade za više od 30 svetskih kompanija. Akademija ima modernizovanu flotu od 20 vazduhoplova, a njena dozvola odobrena je od strane Evropske agencije za bezbednost vazdušnog saobraćaja.\nDogovor „Lufthanze“ i pilota „Jurovingsa“\nOd MiG na 28/01/2015 / Transport, Tržište rada / Ostavite komentar


Igrači Gane umeju da se bore sa pritiskom – Nadlanu.com\nIgrači Gane umeju da se bore sa pritiskom\nObjavljeno 30. juna 2010. / 00:00:00\nBEOGRAD, 30. juna 2010. (Beta) - Selektor fudbalske reprezentacije Gane Milovan Rajevac rekao je u sredu da njegov tim neće podleći pritisku zbog mogućnosti da postane prva afrička ekipa koja se plasirala u polufinale Svetskog prvenstva.\nSelekcija Gane u petak u Johanesburgu igra protiv Urugvaja polufinalnu utakmicu Mundijala u Južnoj Africi. "Ne razmišljamo o pritisku. Početkom godine igrali smo u završnici Afričkog kupa nacija, tako da umemo da se nosimo sa pritiskom na velikim takmičenjima. Srećni smo što smo uopšte i došli u ovu situaciju", rekao je Rajevac za sajt Svetske fudbalske federacije (FIFA).\nSrpski stručnjak naveo je da će Gana u četvrtfinalu igrati rasterećeno. "Nemamo nikakvu obavezu ili imperativ, ali želimo da iskoristimo ovu priliku i uđemo u istoriju. U ekipi ima dosta novih igrača, ali svi su puni samopouzdanja i svesni sopstvenih kvaliteta. Idemo korak po korak, uvek dajemo sve od sebe i nadamo se najboljem", kazao je Rajevac. Selektor Gane rekao je i da neće menjati taktiku u utakmici protiv Urugvaja.


Rafalna paljba Senada Pećanina: Traži se katastrofalna kapitulacija od Izetbegovića i opozicije iz FBiH! | DEPO Portal\nOvo nisu pregovori, nego zavrtanje ruku\nRafalna paljba Senada Pećanina: Traži se katastrofalna kapitulacija od Izetbegovića i opozicije iz FBiH!\n''Posebno je problematičan Palmerov angažman – to je osoba koja je radila na kreiranju rješenja o 'razmjeni teritorija' između Kosova i Srbije'', govori Pećanin\nAdvokat Senad Pećanin analizirao je za N1 dosadašnji tok pregovora stranih predstavnika sa domaćim dužnosnicima. "Radi se o pregovorima koji će odrediti sudbinu BiH, ali malo informacija koje imamo ukazuju na to da se i ne radi o pravim pregovorima, nego o neprihvatljivom i nemoralnom pritisku na stranku SDA i opoziciju u FBiH, a koji ima za cilj udovoljavanje zahtjevima Milorada Dodika i Dragana Čovića. Umjesto sankcija onima koji su paralisali rad državnih i federalnih instiutcija - traži se modus kako ih zadovoljiti", naveo je Pećanin.\n“Predstavnici SAD-a i EU traže od Izetbegovića i opozicije FBiH da pristanu na katastrofalnu kapitulaciju pred Dodikom i Čovićem. Osim toga, u potpunosti se ignoriše i vrišteći urgentan potreba za redefiniranjem ovlasti domova naroda na federalnom i državnom nivou, a koji predstavljaju najefikasnije sredstvo blokade institucija”, komentariše Pećanin.\nPojasnio je i zašto su po njemu zahtjevi Dodika i Čovića, ali i efektivna podrška koju imaju od međunarodnih predstavnika neprincipijelna.\n“Zato što su u punoj suprotnosti i sa Dejtonskim mirovnim sporazumom, i sa Ustavom BiH i sa Evropskom koncencijom o ljudskim pravima i slobodama, sa presudama Evropskog suda za ljudska prava i Ustavnog suda BiH. Istovremeno, zahtjevi su neprihvatljivi jer na temelju diskriminacije, ne samo građana BiH koji ne pripadaju konstitutivnim narodima, nego i onih građana koji pripadaju konstitutivnim narodima a ne poistovjećuju svoju nacionalnu pripadnost sa političkim opredjeljenjem. Diskriminacijom te većine građana koji nisu dali podršku i legitimitet nacionalnim liderima vrši se dalja etnička podjela”, naglašava.\nNo, po njemu su dosadašnji koraci, zapravo i mnogo više od samo nagovještaja dodatne podjeljenosti.\n“Drugo, ovo predstavlja korak od sedam milja u daljnjoj etničkoj podjeli BiH, što nesumnjivo opstanak države čini neodrživim, i BiH i region vodi u novi rat. Na kraju, nagrađuje vladajuće korumpirane nacionalne stranke kod sva tri naroda, koji se samo verbalno zalažu za EU integracije BiH, a čine sve da državu čine što dalje od EU”, izjavio je Pećanin.\nUpitan da proanalizira zasebne uloge stranih pregovarača, naš sagovornik naglašava da je podrška SAD-a i EU zahtjevima Dodika i Čovića zapravo nemoralna.\n“Ne samo zato što nagrađuju genocid i ratne zločine, već zato što tako nagrađuju i one koji slave osuđene ratne zločince. Ovim podržavaju i lidere čiji su pokrovitelji države koji nemaju isti sistem vrijednosti kao SAD i EU. Na kraju, njihova podrška zahtjevima Dodika i Čovića predstavlja i grubu izdaju principa demokratije i ljudskih prava na kojima počivaju njihove države”, rekao je Pećanin.\nPo njemu, pozicija koju u Sarajevu prezentiraju predstavnici američke administracije je katastrofalna.\n“Posebno je problematičan Palmerov angažman – to je osoba koja je radila na kreiranju rješenja o “razmjeni teritorija” između Kosova i Srbije”, govori Pećanin.\nNjegova stanovišta je opisao kao kratkovida, te kao ona koja predstavljaju potpunu kapitulaciju pred huliganskim razbijanjem BiH.\n“S druge strane, EU sa predstavnicom Eichhorst – želim ukazati na perfidan i podmukao pristup koji ona emituje tokom pregovora u kojima učestvuje. Ona stvara ambijent ucjene za političke aktere i građane BiH koji ne pristaju na daljnji diktat etnoteritorijalizacije BiH. Treba podsjetiti da je BiH opstala i kada nije imala podršku Brisela i EU. I u ovoj situaciji su iste okolnosti kao 1992. godine kada su zapad i Evropa okrenuli leđa BiH. Sada se ponovo stvara pritisak na one koji brane interese većine u BiH – pri čemu se koriste grube ucjene i zastrašivanja”, naveo je Pećanin.\nNa kraju, osvrnuo se i na ulogu Rusije, za koju tvrdi da ima saradnike i saveznike čak i u nekim zemljama članicama EU, ali i u stavovima američkoj administraciji.


Opšte uredbe o zaštiti podataka (General Data Protection Regulation – skraćeno GDPR) - QualityCert\nOpšte uredbe o zaštiti podataka (General Data Protection Regulation – GDPR)\nGDPR zahtjeva od svake organizacije koja na bilo koji način obrađuje podatke građana Evropske unije (ali i svih lica koja nisu državljani Evropske unije, već samo stanuju u njenim okvirima) da se pridržava novih pravila o zaštiti podataka o ličnosti.\nBilo da ste tek novi na polju GDPR-a ili se pitanjima relevantnim za GDPR bavite još od njegovog objavljivanja, bilo da se vaša organizacija priprema da pristupi implementaciji rješenja usaglašenih za zahtjevima GDPR-a ili ste to već učinili – naši konsultanti i mreža naših partnera i partnerskih organizacija će vam pomoći da adekvatno odgovorite na izazove kojima su pred vama.\n* Višejezična verzija Opšte uredbe o zaštiti lica u vezi sa obradom podataka o ličnosti i slobodnom kretanju takvih podataka i stavljanju van snage Direktive 95/46/EZ je dostupna na ovom linku.\nNaše konsultantske usluge vezi GDPR-a obuhvataju:\n1. Gap analizu usklađenost vašeg načina poslovanja sa primjenljivim zahtjevima GDPR-a i izradu sveobuhvatnog izvještaja o usklađenosti u skladu sa nalazima gap analize.\n2. Implementaciju primjenljivih zahtjeva GDPR-a u vaše poslovanje putem uspostavljanje i implementacije odgovarajućih procesa i izrade neophodnih dokumentovanih informacija.\n3. Izradu neophodne dokumentacije dokumenata u formi standarda i preporuka prema regulativi GDPR-a\n4. Programe unapređenja postojećih primjenjenih rješenja (relevantne gap analize postojećih rješenja i preporuke za opšta unapređenja, pomoć u unapređenju specifičnih procesa, alata, tehnika i drugih rješenja, obuke i prezentacije sa ciljem podizanje svijesti o opštim ili pojedinačnim oblastima iz domena relevantnih za GDPR i obuke o primeni pojedinačnih rješenja.\n5. Izrada i implementacija pojedinačnih dokumenata, procesa, alata, tehnika, i drugih rešenja, po zahtjevu klijenta.\n6. Puna konsultativna podrška u vezi sa pitanjima iz oblasti GDPR-a i njegove primjene.


Uvek nervira druge: Ovo je najkomplikovaniji horoskopski znak! – NE LOMI MI SRCE\nUvek nervira druge: Ovo je najkomplikovaniji horoskopski znak!\nSvaki horoskopski znaku ima neku iritantnu osobinu koju mu svi zamjeraju. Jedan znak specifičan je po tom pitanju i skoro pa nema osobe koja na njegov spomen neće komentirati da “nikada nisu sreli komplikovaniju osobu” Znate li koji horoskopski znak nosi neslavnu titulu “najiritantnijeg”?\nTo je Djevica. Iako i drugi znakovi imaju osobine koje nikome nisu po volji, izgleda da je potreba Djevice da zakomplikuje i najjednostavniju stvar na svijetu nadmašila sve njih.


Najbolji bežični zvučnici u 2019. godini - Tech Lifestyle\nIma li šta bolje od slušanja vaše omiljene muzike?\nPuštanje tih melodija na najboljem bežičnom zvučniku u skladu sa situacijom i vašim ličnim preferencijama.\nZa neke ljude, to znači sistem koji zauzima nekoliko prostorija i ispunjava vaš dom muzikom, od podruma do tavana. Za neke druge, to je izdržljivi, vodootporni prenosivi zvučnik koji možete da ponesete sa sobom na plažu ili u park. A za mnoge ljude, savršenstvo bežičnih zvučnika se oslikava u kvalitetu zvuka koji postavlja standarde po pristupačnoj ceni.\nU nastavku se nalazi pet impresivnih modela, od kojih je svaki savršen za neku posebnu upotrebu ili za određene slušaoce.\nBežični zvučnik sa najboljim zvukom\nSuština zvučnika je u zvuku koji reprodukuje. Zato protokoli pri testiranju pridaju više značaja kvalitetu zvuka nego bilo kom drugom faktoru. A model Edifer S1000DB jednostavno zvuči bolje nego bilo koji drugi bežični zvučnik na ovom testu.\nOvaj par Bluetooth stereo zvučnika sa skromnom cenom rastura što se tiče zvuka.\nEdifer isporučuje odlične visoke tonove koji nisu neskladni a opet vam omogućavaju da čujete delikatno podrhtravanje cimbala i niske muzičke frekvencije koje vam omogućavaju da razlikujete zvukove akustične bas gitare i Fender Jazz bas gitare kada prođu kroz Ampeg pojačalo.\nNeizostavni srednji opseg frekvencija, gde stanuje većina vokala i solističkih instrumenata, je bez distorzija i koloracija koje lošije zvučnike mogu da učine zamornim za slušanje.\nA sa klasičnom stereo konfiguracijom, Edifer donosi zaista uverljivu iluziju da su muzičari tu u sobi sa vama. Edifer ne nudi višesobnu funkcionalnost kao modeli kompanija Sonos i Denon, ali donosi mnoštvo opcija za povezivanje, od bežične Bluetooth konekcije do optičkih kablova i starih dobrih RCA ulaza.\nEdifer zvučnici će vas najverovatnije impresionirati svojim besprekornim zvukom.\nPrethodni tekstNijedan gedžet vam neće unaprediti svakodnevni život više od pametne brave\nSledeći tekstOvo pametno ogledalo koristi proširenu realnost da vam omogući da „isprobate“ različite frizure


SKC - Studentski kulturni centar Beograd - DESIGN 18 DRUGI DEO\nDrugu godinu zaredom, Godišnja izložba Dizajn sekcije ULUPUDS-a organizuje se kao izložba revijalnog karaktera. Ova praksa pokazala se kao vrlo uspešna i omogućava članovima udruženja da predstave najbolje radove iz prethodnog perioda, bez ograničenja. Činjenica da je dizajn duboko usađen u sve strukture moderne civilizacije i da u određenoj meri utiče na način i smer razvoja iste, postavlja dizajnersku struku u vrlo odgovornu ulogu. Ova uloga realizuje se i kroz traganje za novim, humanijim i efikasnijim pristupima, kao i kroz preispitivanje prethodno uspostavljenih pravila. Ovakva dinamika omogućava da se dizajn konstantno usavršava kao oblik izražavanja.\nOčekivanje je da će izložbe poput ovih motivisati članove udruženja i dizajnersku struku da nastave i intenziviraju svoje aktivnosti i inovacije. Verujemo da će stavljanje akcenta na istraživački proces znatno doprineti kvalitetu našeg okruženja i svakodnevnog života. Uostalom, dizajn nije samo jezik sadašnjice, on je i oblik analize potencijalnih budućnosti. Na nama je da tu budućnost adekvatno oblikujemo.


BIA: Zlonamerne laži Aleksića, Koluvija nije donirao nikakav brod\nBezbednosno-informativna agencija (BIA) oglasila se danas povodom izjave narodnog poslanika Miroslava Aleksića, koji je ranije danas na konferenciji za štampu rekao da je Predrag Koluvija, vlasnik poljoprivrednog dobra "Jovanjica", toj agenciji donirao brod.\nBIA kategorički demantuje tendenciozne i zlonamerne navode i laži narodnog poslanika Miroslava Aleksića, koji je izneo na konferenciji za štampu 23. januara 2020.\n- Pomenuti Koluvija nije donirao nikakav brod Bezbednosno-informativnoj agenciji. Navodi Aleksića su apsolutna laž i još jedan pokušaj da se predsednik republike i Agencija predstave u negativnom kontekstu i iskoriste za prikupljanje jeftinih političkih poena. Takođe, naglašavamo da se predsednik nikada nije mešao u nabavke sredstava i resursa Agencije - navodi se u saopštenju.\nRanije danas, potpredsednik Narodne stranke i poslanik Miroslav Aleksić pitao je predsednika Srbije Aleksandra Vučića i direktora Bezbednosno-informativne agencije Bratislava Gašića da li je Predrag Koluvija, vlasnik poljoprivrednog dobra "Jovanjica" na kojem je zaplenjena velika količina marihuane, poklonio BIA brod "Srbija", koji se sada vodi kao vlasništvo Agencije.\n- Imam saznanja da je Koluvija BIA poklonio brod 'Srbija' registarske oznake BG-346-I i pitam Vučića i Gašića da li je to tačno. Da li je Vučić, pošto mu se dopalo krstarenje u Turskoj sa predsednikom Redžepom Tajipom Erdoganom, naredio Gašiću da i država Srbija nabavi brod, pa je Koluvija kupio brod i poklonio ga agenciji - rekao je Aleksić na konferenciji za novinare u Skupštini Srbije, i pokazao fotografiju broda "Srbija".\nVučević: Dokazano koliki su lažovi i manipulatori Đilas i Jеrеmić\nAndrej Vučić podnosi krivične prijave zbog Jovanjice\nDačić u Kini: Nosili smo maske, izbegavali rukovanje\nMinistar spoljnih poslova Srbije Ivica Dačić trenutno boravi u poseti Kini, gde je preneo šefu kineske diplomatije Vang Jiu da je Srbija solidarna sa Kinom u borbi protiv koronavirusa, kao i spremnost predsednika Srbije Aleksandra Vučića da 15. i 16. aprila učestvuje na Samitu Kine i zemalja centralne i istočne Evrope.\nTači: Kosovo treba da donosi odluke u prilog strateškog partnerstva sa SAD\nAmerički stav je jasan - Kosovo treba da pokaže da je spremno da obezbedi američku podršku svom ekonomskom razvoju, izjavio je kosovski predsednik Hašim Tači posle susreta sa američkim državnim sekretarom Majkom Pompeom u Vašingtonu, odgovarajući na pitanje da li će Priština biti kažnjena ako ne ukine takse od sto odsto na proizvode iz centralne Srbije i BiH.\nPredsednik privremenih prištinskih institucija Hašim Tači sastao se u sredu u Vašingtonu sa američkim državnim sekretarom Majkom Pompeom s kojim je, kako se navodi u saopštenju objavljenom na njegovom sajtu, razgovarao o dijalogu Beograda i Prištine.\nSazvana vanredna sednica u Parlamentu o Zakonu o lokalnim izborima\nPredsednica Skupštine Srbije Maja Gojković sazvala je za danas vanredno zasedanje parlamenta na zahtev narodnih poslanika.


Kandidati za predsjednika RS: SNSD bira između Cvijanovićeve, Lukača i Ćorića - Opcija\n25-03-2018 BiH, Pocetna, Politika\nSNSD će u narednih dana definitivno odlučiti ko će biti kandidat te stranke, a samim tim i koalicije sa DNS-om i SP-om, za predsjednika Republike Srpske, nakon što je i DNS tokom prošlosedmičnih razgovora pristao da podrži njihov izbor, saznaje opcija.net.\nKako za naš potral tvrdi dobro upućen izvor, veći problem SNSD-u predstavlja unutrašnje neslaganje oko izbora nego što je to bio zahtjev DNS-a da daju svog kandidata za funkciju predsjednika Republike Srpske.\n“Najveću šansu da bude predložena kao kandidat koalicije i dalje ima Željka Cvijanović, ali kako se približava termin za konačnu odluku, tako raste i unutarstranačka nervoza drugih mogućih kandidata koji su se vidjeli na toj poziciji. To se prvenstveno odnosi na Nedeljka Ćorića, predsjednika Gradskog odbora u Bijeljini, kojem su politički apetiti porasli nakon internog stranačkog istraživanja javnog mnjenja, po kojem upravo on ima najveću podršku za tu poziciju na području Semberije“, kaže sagovornik opcije.net.\nUpravo zbog tog istraživanja, rađenog prije dva mjeseca, u SNSD-u za sada nema saglasnosti oko kandidata za predsjednika RS, jer predsjednik stranke Milorad Dodik otvoreno forsira Željku Cvijanović, nasuprot činjenici da ona ima daleko najmanju podršku među glasačima.\nPrema tom istraživanju, u koje je portal opcija.net imao uvid, na području banjalučke regije najveću podršku ima Igor Radojičić, gradonačelnik Banjaluke, i ona iznosi oko 55 odsto. Na drugom mjestu je Dragan Lukač, aktuelni ministar policije RS, sa oko 25 odsto podrške, dok je Cvijanovićeva tek na oko 20 odsto podrške. Pošto Radojičić nema ambiciju da bude kandidat za predsjednika, Draganu Lukaču posljednjih sedmica rastu političke ambicije, te još nije bez nade da bi on mogao biti i izbor SNSD-a.\nNa području Semberije najveću podršku ima Ćorić, i to oko 40 odsto, dok je Cvijanovićeva na drugom mjestu sa 31 odsto podrške, a na trećem mjestu je Slavko Mitrović sa oko 12 odsto podrške. Sagovornik portala opcija.net tvrdi da je Ćorić posljednjih dana pojačao unutarstranačko lobiranje kako bi se nametnuo kao najozbiljniji kandidat, pogotovo zbog činjenice da je najbolje plasirani kandidat u hercegovačkoj regiji Luka Petrović, sa oko 60 odsto podrške, svoju političku ambiciju usmjerio ka poziciji premijera. Poslije Petrovića, u Hercegovini bolje od Cvijanovićeve kotira i vladika Grigorije, sa 27 odsto podrške, dok je ona prema istraživanju na oko 13 odsto.\nPred Miloradom Dodikom je narednih dana veoma teška odluka, jer Cvijanovićeva uživa njegovo najveće povjerenje, dok će, s druge strane, veoma teško obezbijediti da, istovremeno, regionalni stranački prvaci zadovolje svoje političke ambicije.


Kancelarija za Kosovo i Metohiju: Obijena ambulanta u Gojbulji, zastrašivanje Srba - Društvo - Dnevni list Danas\nPočetna » Vesti » Društvo » Kancelarija za Kosovo i Metohiju: Obijena ambulanta u Gojbulji, zastrašivanje Srba\nKancelarija za Kosovo i Metohiju: Obijena ambulanta u Gojbulji, zastrašivanje Srba\nKancelarija za Kosovo i Metohiju saopštila je da su nepoznati počinioci juče obili zdravstvenu ambulantu u selu Gojbulja, u opštini Vučitrn, polomili su staklo na vratima i razbili jedno prozorsko okno.\n„Zdravstvena ambulanta u selu Gojbulja je od vitalnog značaja za žitelje ovog sela u kome živi nekoliko desetina Srba. Najnoviji incident posebno zabrinjava u periodu pandemije koronavirusa. Ambulanta je bila na meti izgrednika i prošle godine, ali su meštani sela uspeli da zaustave napadače“, upozorila je danas Kancelarija.\nKako je navedeno, intenziviraju se napadi, ne samo na verske objekte Srpske pravoslavne crkve na Кosovu, već i na zdravstvene objekte u srpskim sredinama, pa je tako prošlog meseca na zidu zdravstvene ambulante u Suvom Dolu osvanuo grafit sa natpisom „UČК“.\n„Zahevamo od nadležnih organa hitnu reakciju i hapšenje počinilaca ovog incidenta. Tražimo i da se pojača bezbednost u srpskim sredinama na Кosovu i Metohiji i stane na put ugrožavanju srpske imovine i zastrašivanju srpskog naroda“, naglasila je Kancelarija.\nambulantaGojbuljaKancelarija za Kosovo i Metohiju\nU Beogradu je sinoć održana promocija knjige “Život u...


Tanjug 26. januara 2021. 14:37\nVAŠINGTON – Međunarodni monetarni fond (MMF) je povećao prognozu globalnog rasta za 2021. godnu za 0,3 procentna poena, na 5,5 posto, saopštila je danas Gita Gopinat, glavni ekonomista MMF-a, na predstavljanju najnovijeg, januarskog izdanja izveštaja „Svetski ekonomski izgledi 2021“.\nOna je istakla da je projekcija ovogodišnjeg rasta svetskog bruto domaćeg proizvoda podignuta u odnosu na oktobarsku prognozu zbog očekivanog povećanja poslovne aktivnosti kasnije tokom godine, nakon sprovođenja vakcinacije protiv kovida-19, i zbog dodatnih paketa podrške privredi i građanima u nekoliko velikih ekonomija.\nIstovremeno, MMF je, po njenim rečima, smanjio procenu prošlogodišnjeg globalnog pada za 0,9 procentnih poena, na -3,5 odsto. Manji pad od prvobitno predviđenog je rezultat snažnijeg ekonomskog zamajca u drugoj polovini 2020. godine nego što se očekivalo.\nZa 2022. predviđa da će svetska privreda porasti za 4,2 procenta.\nGopinat ističe da se predviđa značajna razlika u dinamici oporavka među zemljama, u zavisnosti od pristupa medicinskim sredstvima, efikasnosti mera podrške, izloženosti prekograničnom prelivanju posledica i strukturalnih karakteristika koje čine krizu.\nPolitičke akcije treba da obezbede efikasnu podršku ekonomijama dok ne krene čvrst oporavak, s naglaskom na unapređenje ključnih imperativa – povećanje potencijalne proizvodnje, obezbedivanje participativnog rasta koji koristi svima i ubrzanje procesa tranzicije na manju zavisnost od ugljenika, konstatuje Fond.\nDodaje da je potrebna snažna multilateralna saradnja da bi se pandemija svuda stavila pod kontrolu, a ti napori uključuju jačanje finansiranja Kovaks mehanizma radi ubrzanja dostupnosti vakcina svim zemljama, kroz obezbeđenje univerzalne distribucije vakcina po pristupačnim cenama za sve.\nPrema projekcijama Fonda, razvijene ekonomije će ove godine porasti za 4,3 odsto, a naredne za 3,1 procenat, dok tržišta u usponu očekuje rast od 6,3 posto ove i od 5,0 procenata iduće godine.\nZa evrozonu se prognozira rast od 4,2 posto u tekućoj i od 3,6 odsto u sledećoj godini, pri čemu će Nemačka, najveća evropska ekonomija, zabeležiti privrednu ekspanziju u 2021. i 2022. godini od 3,5 i 3,1 posto, respektivno.\nFrancusku, po MMF-u, očekuje rast od 5,5 procenata ove godine i od 4,1 posto dogodine.\nUbedljivo najveći skok BDP-a u ovoj godini imaće Kina, 8,1 posto, dok će dogodine usporiti na 5,6 procenata. Pri tome, Fond procenjuje da je prošle godine druga najveća svetska ekonomija jedina zabeležila rast BDP-a od 2,3 odsto.\nEkonomija Sjedinjenih Država će, smatra MMF, imati rast od 5,1 posto u 2021. i od 2,5 procenata naredne godine, dok se Velikoj Britaniji predviđa povećanje BDP-a za 4,5 odsto ove i za 5,0 posto 2022.


Nema ozbiljnog kupca za železaru? – Semendria\nNema ozbiljnog kupca za železaru?\n07. maj 2012. PRIVREDA – Produžetak roka za dostavljanje ponuda za preuzimanje Železare Smederevo znak je da nema ozbiljnih kupaca, smatra ekonomista Ljubodrag Savić.\nVlada Srbije produžila je do 11. juna rok za dostavljanje konačnih obavezujućih ponuda na tender za strateškog partnera Železare Smederevo.\nKako su naveli u Ministarstvu finansija, pravo da podnesu ponude imaće tri kompanije koje su se prijavile za učešće i otkupile tendersku dokumentaciju. Prijavu su podnele Junajted plzen sa sedištem u Luksemburgu, Donjecki stil grup iz Ukrajine i Ural majning end metalurdžikal kompani iz Rusije.\nZaključak o produženju roka za dostavljanje konačnih obavezujućih ponuda donet je bez obrazloženja na sednici Vlade Srbije u četvrtak, 3. maja, dan pre isteka prvobitnog roka.\nProfesor Ekonomskog fakulteta u Beogradu Ljubodrag Savić kaže za Danas da je jedini razlog produžetka tendera taj što Vlada Srbije nije obezbedila ozbiljnog kupca za Železaru Smederevo.\nPodatak da su tri kompanije otkupile tendersku dokumentaciju ne znači ništa. Da se neka od te tri kompanije zaista zainteresovala za železaru u Smederevu ta informacija bi bombastično bila objavljena i predstavljena kao veliki uspeh aktuelne vlade.\nJedini razlog zašto je tender oročen prvobitno do 4. maja je bio kako bi se pokazalo da Vlada Srbije nešto radi i rešava problem u kojem se našla železara nakon odlaska Ju-Es stila. Međutim, potpuno je nerealno očekivati da u ovom trenutku kada vlada ekonomska kriza koja posebno pogađa tržište čelika bilo koja velika kompanija kupi smederevsku železaru.\nAko je otišao Ju-Es stil, koji je veoma jeftino kupio Železaru, imao naklonost vlade, jeftino dobijao struju i za zaštitu životne sredine plaćao znatno manje nego što je to slučaj u razvijenim zemljama, zašto bi onda bilo koja druga ozbiljna kompanija došla na naše tržište u nepovoljnim uslovima za industriju čelika. Ne verujem da će se bilo šta promeniti do 11. juna. Dakle, sumnjam da će tog dana bilo koja od tri kompanije koje su otkupile tendersku dokumentaciju dati ponudu za Železaru Smederevo. Dakle, perspektive da sada neko kupi smederevsku Železaru su nikakve, ali ne znači da će to biti nemoguće recimo za dve do tri godine , kaže Savić.\nInače, Junajted plzen je u vlasništvu Rusa Igora Šamisa, prvog čoveka kompanije Bumaš iz Izevska, proizvođača mašina i opreme za industriju papira, eksploatacije nafte i čeličnih cevi.\nU Šamisovu poslovnu imperiju spada i nekadašnja železara fabrike Škoda u Plzenju. Ural majning end metalurdžikal jedna je od najvećih kompanija u Ruskoj Federaciji. Vlasnik je više od 50 firmi koje posluju u Rusiji u okviru rudarskog i metalurškog sektora i automobilske industrije, a njen godišnji prihod je nekoliko milijardi dolara.\nUkrajinska Donjeck stil grupa u svom sastavu ima rudnik uglja visoke kalorične vrednosti, dve fabrike za proizvodnju koksa i dve železare. Kompanija je jedan od najvećih proizvođača koksa u Evropi, a bavi se i proizvodnjom raznih vrsta čelika niskog i visokog kvaliteta.\nautor: ZM izvor: Danas/Novi Magazin\n« Počeo Festival muzičkih škola Srbije\nUbedljiva pobeda Pokreta za Smederevo »


Novinari imaju pravo da štite izvore informacija\n12. jul 2002.\nBeogradski centar za ljudska prava izražava zabrinutost zbog pozivanja novinara na informativne razgovore. U četvrtak 11. jula su novinar radija Slobodna Evropa i dnevnog lista Danas, Nataša Odalović, i urednik magazina Reporter, Vladimir Radomirović, primili naloge koje je izdao okružni javni tužilac, Rade Terzić, da se jave na informativne razgovore u SUP Beograd. U oba slučaja policija je želela da ispita navode iz tekstova koje su objavili ovi novinari. Beogradski centar podseća na slično ponašanje istražnih organa u prošlogodišnjem slučaju objavljivanja navodnog spiska osumnjičenih policajaca pred Haškim tribunalom u listovima Blic i Reporter.\nSamo zakonom u reformu sudstva\n14. jun 2002.\nBeogradski centar za ljudska prava protestuje zbog učestalih ogrešenja o načelo nezavisnosti i samostalnosti pravosuđa u Srbiji. Ovi napadi ozbiljno dovode u sumnju iskrenost zalaganja za stvarne reforme i uspostavljanje nezavisnog sudstva. Zalaganje Vlade i njenog prvog čoveka za razrešenje sudija koji su se ogrešili o profesiju, ubrzavanje postupaka, kažnjavanje čelnika bivšeg režima i efikasniji rad u uobičajenim postupcima je opravdano. Međutim, zabrinjava način na koji je ovaj legitiman stav iznet i neprimeren nastup premijera i ministra pravde u obračunu s navodnim neradom i sporošću u reformi u pravosuđu.\nVojin Dimitrijević počasni doktor Kentskog univerziteta u Kenterberiju\nSavet i Senat Kentskog univerziteta u Kenterberiju (Velika Britanija) dodelili su profesoru Vojinu Dimitrijeviću, direktoru Beogradskog centra za ljudska prava, titulu počasnog doktora prava. Diploma će mu biti uručena na svečanosti u kenterberijskoj katedrali, 10. jula 2002. Istom prilikom će počasnim doktorima biti proglašene Tarja Halonen, predsednica Finske, i baronesa Grinfild, professor farmakologije na Univerzitetu u Oksfordu, poznata po svom radu na lečenju Alchajmerove i Parkinsonove bolesti.


Tramp pozitivno ocenio Erdoganov predlog u vezi sa S-400 - Sputnjik Srbija\n16:10 31.05.2019 (osveženo 16:29 31.05.2019) Preuzmite kraći link\nPredsednik SAD Donald Tramp pozitivno je ocenio predlog turskog lidera Redžepa Tajipa Erdogana da se formira zajednička radna grupa u vezi s kupovinom ruskih raketnih kompleksa S-400, objavila je NTV, pozivajući se na svoj izvor.\n„Tramp je pozitivno ocenio Erdoganov predlog da se formira radna grupa za S-400“, navela je televizija.\nErdogan i Tramp najavili susret za mesec dana\nErdogan je 29. maja ponovo predložio Trampu da se formira zajednička radna grupa za S-400. Vašington nagovara Ankaru da odustane od kupovine tog raketnog sistema. Turska je pak saopštila da neće odustati od planova da kupi S-400 i da prvi kontingent tog sistema treba da stigne u zemlju u julu.\nSAD smatraju da su sistemi S-400 nekompatibilni sa standardima NATO-a, prete Ankari sankcijama i odlaganjem ili ukidanjem procesa prodaje Turskoj najnovijih aviona F-35.\nZvanična Ankara je jedna od učesnica u međunarodnom programu SAD za proizvodnju F-35.\nTurske vlasti su u više navrata saopštile da S-400 ne predstavljaju opasnost za američke F-35.


Mane "ukrao" Klopu prvu pobedu - Sportske.net\nMane "ukrao" Klopu prvu pobedu\nSamo pet minuta delilo je 'Redse' od prvog trijumfa od kako je Jirgen Klop preuzeo kormilo, ali se Saido Mane pobrinuo da do toga ne dođe.\nKlop već ima miljenika"Đavoli" ponovo kupuju na jugu Engleske?Hoće li Staridž konačno zaigrati?Hoće li Staridž konačno zaigrati?Znate ko je igrač septembra u Liverpulu?\nNa prve tri utamice na klupi Liverpula, harizmatični Nemac ima skor od tri remija u svim takmičenjima.\nMirisalo je na pobedu 'Redsa' danas na 'Endild Roudu' kada je Kristijan Benteke u 77. minutu utakmice svojim trećim golom u sezoni doveo domaćina u vođstvo, ali Klopovi puleni nisu uspeli da ga sačuvaju do kraja meča.\nPet minuta pre kraja regularnog dela utakmice Saido Mane je izjednačio na 1:1, sjajno je Senegalca na drugoj stativi uočio Gaston Ramirez i asistirao mu glavom nakon jednog prekida. Odbrana Liverpula je očajno stajala u ovoj situaciji, nije moglo da prođe nekažnjeno.\nU finišu je Liverpul krenuo na sve ili ništa, umalo se to domaćinu nije obilo u glavu, 'Svecima' se otvorio prostor za kontranapade u kojima je falila bolja završnica.\nU sudijskoj nadoknadi Soton je ostao sa igračem manje, Mane je zaradio drugi žuti karton, što nije donelo nikakvu promenu jer je do poslednjem sudijskog zvižduka ostalo vrlo malo vremena.\nZa kraj dodajmo da je Dušan Tadić bio u startnoj postavi 'Svetaca', Kuman ga je izveo iz igre u 64. minutu utakmice.\nLiverpul je imao značajno veći posed lopte, dosta više udaraca ka protivničkom golu, ali je velika većina završila van okvira. Nakon ovog remija obe ekipe ostaju u sredini tabele sa po 14 osvojenih bodova.


Sve je spremno za Samit nesvrstanih | Ekspres.net\nIzvor: AP / Darko Vojinović\nAzerbejdžan je, uz Srbiju organizator ovog samita.\nTokom vikenda su u Srbiju doputovali brojni zvaničnici, koji će prisustvovati skupu, među njima i predsednik Gane Nana Akufo-Ado, kao i ministar spoljnih poslova Rusije Sergej Lavrov i šef turske diplomatije Mevlut Čavušoglu.\nU Beograd su doputovali premijeri, ministri spoljnih poslova, specijalni izaslanici brojnih azijskih, afričkih i latinoameričkih zemalja, koje su tokom šest decenija činile Pokret nesvrstanih zemalja ili su u njemu posmatrači.\nKomemorativni skup u čast šest decenija od osnivanja Pokreta, rođenog u Beogradu 1. septembra 1961. godine, održaće se u naredna dva dana na Beogradskom sajmu, a pratiće ga i ekonomski forum, pa će skup biti i prilika za produbljivanje ekonomske saradnje sa partnerskim državama.\nVečeri prisustvuje više od 30 stranih zvanica, šefova delegacija u rangu ministra, kao i više ministara Vlade Srbije, saopštilo je Ministarstvo spoljnih poslova.\n"Nadam se da ćemo, na temeljima prijateljstva, saradnje i na vrednostima oličenim u Pokretu nesvrstanih, uspeti da zajednički pobedimo sve nedaće pred nama“, kazao je Selaković.\nSamit Nesvrstanih Pokret nesvrstanih


Još 500 srpskih lekara dobiće posao › Made-in-Germany.rs\nJoš 500 srpskih lekara dobiće posao\nSrpski ministar zdravlja Zlatibor Lončar najavio je da će do kraja ove i početkom sledeće godine u zdravstvu biti zaposleno još oko 500 ljudi, uglavnom lekara.\nU intervjuu za „Večernje novosti“ on je objasnio da, iako postoji zabrana zapošljavanja u javnom sektoru, radna mesta moraju se popunjavati uz odobrenje Vladine komisije, kako ne bismo ostali bez stručnjaka, a posebno specijalista u zdravstvu.\n– Hoćemo po prvi put da napravimo ozbiljnu koncepciju za narednih pet ili 10 godina i dinamiku kako da zapošljavamo nove kadrove u zavisnosti od toga kad ko odlazi u penziju ili iz nekih drugih razloga odlazi iz državnog zdravstva – rekao je Lončar i naglasio da će biti olakšani uslovi za dodelu specijalizacija.\nKao trenutno najdeficitarnije specijaliste u Srbiji, ministar je naveo anesteziologe, radiologe i patologe. Na pitanje koji su najveći izazovi u zdravstvu, Lončar je rekao da još uvek ne postoji informacioni sistem i nacionalni zdravstveni račun.\n– Toliko novca je potrošeno, a mi u 21. veku ne možemo da vidimo koliko lekari rade, koliki je obim njihovog posla, niti kolika je potrošnja materijala – naglasio je Lončar i dodao da zato uspostavljanje takvog sistema predstavlja prioritet za naredni period.\nMinistar je ocenio da bi sa boljom organizacijom posla moglo i sa malo novca više da se postigne u zdravstvu. Kako kaže, formirani su timovi stručnjaka radi uspostavljanja jedinstvenog sistema, kako bi se pacijenti u celoj zemlji lečili na isti način i podjednako kvalitetno.\nMinistar Lončar je rekao i da će broj pacijenata na listama čekanja, na kojima je trenutno više od 70.000 ljudi, do kraja godine biti smanjen za 10 do 15 posto, a da prave rezultate treba čekivati u sledećoj godini.\nKo u Srbiji lakše pronalazi posao\nPosao za 304 medicinara\nOd MiG na 22/08/2014 / Tržište rada, Zdravstvo / Ostavite komentar


U ustanovama socijalne zaštite i domovima za stare zaraženih 710 osoba - Sandžak Haber - Sandžačke Internet Novine\nNaslovna Srbija U ustanovama socijalne zaštite i domovima za stare zaraženih 710 osoba\nU ustanovama socijalne zaštite i domovima za stare zaraženih 710 osoba\nBEOGRAD – U ustanovama socijalne zaštite i domovima za smeštaj odraslih i starih, zaključno sa danasnjim danom potvrđeno je prisustvo virusa Kovid- 19 kod 561 korisnika i 149 zaposlenih.\nUkupan broj izlečenih korisnika ustanova socijalne zaštite iznosi 67, a broj oporavljenih zaposlenih u tim ustanovama je 17, dodaje se u saopštenju Ministarstva za rad.\nPrisustvo virusa korona potvrđeno je u Gerontološkim centrima u Nišu, Kruševcu, Knjaževcu, Mataruškoj Banji, “Jelenac” u Aleksincu i Radnoj jedinici u Tešici, Gradskom centru za socijalni rad u Beogradu, odeljenje Novi Beograd.\nVirus Kovid-19 je registrovan i u Domu za smeštaj starih lica u Smederevu, Domskom odeljenju za smeštaj odraslih i starih u Novom Pazaru, Domu za decu i omladinu ”Duško Radović” u Nišu, Ustanovi za decu i mlade ”Sremčica” u Beogradu, Prihvatilištu za decu i Prihvatilištu za odrasle i starije osobe u Beogradu, Centru za porodični smeštaj i usvojenje u Nišu, Centru za zaštitu odojčadi, dece i omladine u Beogradu, Domu za smeštaj lica ometenih u razvoju Blace-Trbunje.\nPrisustvo Kovida-19 potvrđeno je i u Domovima za odrasla invalidna lica u Beogradu i Doljevcu, Domu za lica ometena u mentalnom razvoju ””OTTHON”” Stara Moravica, Domu za smeštaj odraslih lica Kulina.\nVirus korona zabeležen je i u domovima za smeštaj odraslih i starijih ”Stara pruga” na Umci, “Radost” u Negotinu, ”MeliorVita” i ”Doživeti stotu” u Zemunu, ”Elite Home Star” u Progaru, ”Eskulap centar” u Nišu, “Nana” i “Nada” u Beogradu, ”Sveti Trifun” u Železniku, ”Sunčev breg” i ”Palma Magnolija” u Beogradu.\nKorisnici u ustanovama socijalne zaštite za koje postoji procena da mogu biti potencijalni prenosioci virusa smešteni su u izolaciju, dok zaposleni u tim ustanovama kod kojih postoji ta opasnost, ne dolaze na posao i nalaze se u kućnoj izolaciji, podsećaju u saopštenju.\nPrethodni tekstMnogo heroja-običnog naroda i par vatrogasaca u današnjem požaru\nSledeći tekstKon: Drugi talas moguć i na leto, ja očekujem u novembru


Erdogan: Referendum je glasanje za budućnost Turske - Sputnjik Srbija\n02:17 08 Avgust 2020\n13:02 16.04.2017 Preuzmite kraći link\nTurski predsednik Redžep Tajip Erdogan poručio je da je referendum o proširenju ovlašćenja šefa države glasanje za budućnost Turske.\n„Imali smo već neke referendume u prošlosti, ali ovaj referendum je izbor promene i transformacije, izbor novog administrativnog sistema u Republici Turskoj“, rekao je on novinarima nakon što je glasao u jednoj školi u Istanbulu, prenosi AFP.\n„Uz Božju volju, večeras će naš narod krenuti ka budućnosti praveći taj očekivani izbor“, zaključio je Erdogan.\nTurski premijer Binali Jildirim i ministar spoljnih poslova Mevlut Čavušoglu glasali su na današnjem referendumu o proširenju predsedničkih ovlašćenja, poručivši da o ishodu glasanja treba da odluči narod i optuživši strane zemlje za pokušaj uticanja na istorijski referendum u Turskoj.\n„Kakav god da je rezultat, poštovaćemo ga u najvećoj meri. Odluka našeg naroda je najbolja odluka“, rekao je Jildirim novinarima ispred glasačkog mesta, prenosi AP.\nLjudi okupljeni ispred tog glasačkog mesta uzvikivali su: „Turska se vama ponosi“.\nI Jildirim i Erdogan zalagali su se tokom kampanje za pozitivno glasanje na referendumu na kojem glasači odlučuju o tome da li će odobriti ustavne izmene koje će zameniti parlamentarni sistem predsedničkim sistemom, što znači i odbacivanje funkcije premijera čija bi ovlašćenja prešla na predsednika.\nDanas je na referendumu glasao i šef turske diplomatije Mevlut Čavušoglu, koji je oštro kritikovao strane zemlje zbog pokušaja da utiču na istorijski referendum u Turskoj.\n„Neki spolja pokušali su da kažu turskom narodu šta da rade, ali odluka danas pripada narodu“, istakao je Čavušoglu.\nOn nije precizirao na koje tačno zemlje misli, ali su tenzije visoke između Turske i nekih evropskih zemalja, naročito Nemačke i Holandije, napominje američka agencija.\nreferendum u Turskoj o ustavnim promenama, Redžep Tajip Erdogan


Bela kuća: Bajden i Si o ljudskim pravima i konkurenciji – Krstarica\nBela kuća: Bajden i Si o ljudskim pravima i konkurenciji\nTanjug 16. novembra 2021. 22:54\nVAŠINGTON – Američki predsednik Džozef Bajden pozdravio je priliku da govori iskreno i direktno sa kineskim predsednikom Si Đinpingom o ljudskim pravima, ekonomskoj konkurenciji i povećanom interesovanju Kine za Tajvan, saopštila je danas Bela kuća.\n„Predsednik Bajden je naglasio da će SAD nastaviti da se zalažu za svoje interese i vrednosti i, zajedno sa našim saveznicima i partnerima, obezbediti da pravila puta za 21. vek unaprede međunarodni sistem koji je slobodan, otvoren i pravedan“, navela je Bela kuća u saopštenju objavljenom danas nakon tročasovnog video sastanka dvojice lidera, prenosi Glas Amerike.\nU saopštenju Bele kuće navodi se da SAD podržavaju politiku Jedne Kine, protive se nezavisnosti Tajvana i „snažno se protive jednostranim naporima da se promeni status kvo ili potkopa mir i stabilnost širom Tajvanskog moreuza“.\nSve u svemu, rekao je visoki zvaničnik američke administracije, dva predsednika su razgovarala duže nego što se očekivalo, na dve sesije koje su trajale tri i po sata.\n„Čini mi se da je naša odgovornost kao lidera Kine i SAD da obezbedimo da konkurencija između naših zemalja ne pređe u sukob“, rekao je Bajden.\nAmerički predsednik je naglasio da zemlje treba da uspostave „zaštitne ograde“ kako bi izbegle sukobe i radile zajedno gde je to moguće na pitanjima kao što su klimatske promene.\nTo je bilo među ostalim pitanjima o kojima su razgovarali lideri, saopštila je Bela kuća, uz teme koje su uključivale Severnu Koreju, Avganistan i Iran.\nO predstojećim pregovorima o denuklearizaciji sa Iranom, visoki zvaničnik administracije rekao je za Glas Amerike da su dve strane razmenile mišljenja o svojim očekivanjima uoči pregovora i da će tražiti načine da osiguraju da pregovori, koji bi trebalo da se nastave krajem meseca, budu produktivni.\nBela kuća je saopštila da je Bajden izrazio zabrinutost za ljudska prava u Sinđangu, na Tibetu, u Hong Kongu i šire, a takođe je preneo kineskom predsedniku neslaganje oko onoga što SAD vide kao „nefer trgovinsku i ekonomsku praksu Kine“.\nSAD: Osuđen jer je stavljao žilete i eksere u testo za picu\nBlinken: Bajden ce Putinu potvrditi odlučnost SAD da reaguju\nPodignuta optuznica protiv roditelja napadača u Micigenu\nSAD: Sankcije ili druge mere za Rusiju ako napadne Ukrajinu\nNova statusna konferencija u slucaju protiv Tacija 15.…\nDzaferović: Istupi Milanovića ispod državničkog nivoa\nDevojka mi je nevina... Ja sam kriv.


Željo na utakmici sa Standardom igrao sa pet fudbalera iz svog omladinskog pogona – FK Željezničar\nŽeljo na utakmici sa Standardom igrao sa pet fudbalera iz svog omladinskog pogona\nŽeljezničar je odigrao još jednu veliku utakmicu u Evropi, a i pored poraza navijači su zadovoljni rezultatom te sa nestrpljenjem očekuju revanš susret.\nFudbaleri Plavih su u Liegeu, posebno u drugom poluvremenu, pokazali da se mogu nositi sa mnogo jačim protivnikom, a sve navijače najviše raduje dobra partija mladih fudbalera koji su ponikli na Grbavici. Iako se radilo o jako značajnoj utakmici, Željo je igrao sa pet fudbalera iz vlastitog omladinskog pogona koji su mlađi od 21 godine, što pokazuje koliko Željezničar računa i vjeruje u svoje omladince.\nKerim Memija (19 godina) je igrao na desnom beku, Amir Hadžiahmetović (18) je u drugom poluvremenu gospodario sredinom terena, Damir Sadiković (20) je također odigrao dobar susret u veznom redu, Riad Bajić (21) se borio u vrhu napada, a junak iz Budimpešte, Dženis Beganović (19) je odigrao 15 minuta na poziciji lijevog krila.\nNadamo se da će navijači i simpatizeri Željezničara doći i podržati ekipu naredni četvrtak kada je na rasporedu revanš susret sa Standardom.


Pomozite našim sugradjanima da stignu na Eurobot | Phone4u\nNeki Novosađani sledeće nedelje daće po jedan evro. To će biti najbolji ljudi u ovom gradu koji žele da podrže studente Fakulteta tehničkih nauka i pomognu im da odu na takmičenje robotike “Eurobot” koje se održava u Francuskoj. Njima fali još četiri hiljade evra kako bi pokrili troškove puta. Ukoliko bi četiri hiljade Novosađana dalo po jedan evro, zajedno bi sakupli dovoljno novca da studenti odu na takmičenje i pokažu šta znaju.\nRadio Signal pokreće akciju sakupljanja novca koja će se održati u sredu prvog juna na Bulevaru oslobođenja 88. Svi oni koji budu želeli mogu da prošetaju taj dan i u periodu od osam ujtru do osam uveče ostave jedan evro ( u dinarskoj protivvrednosti) i pomognu takmičarima sa Ftn-a da odu u Francuku i pokažu šta znaju.\n“Sakupili smo novac da pokrijemo troškove smeštaja, ali nam nedostaju sredstva za prevoz. Kada se sve sračuna to je oko četiri hiljade evra” kaže Nenad jedan od takmičara koji bi trebalo da ide u Francusku.\nTakmičenje je zakazno za 11. i 12. jun, a studenti koji spremaju robote danima pokušavaju da sakupe i sredstva kojima bi pokrili troškove puta i smeštaja. Tri ekipe koje čine 33 studenta, treba da obezbede novac za ovo takmičenje, a odgovori privatnih firmi koje su do sad kontaktirali uglavnom su bili negativni. Oni su do sad uspeli da obezbede samo novac za smeštaj, dok prevoz za njih trideset troje ostaje ozbiljna stavka koju treba pokriti.\nTimovi protiv kojih će se takmičiti uglavnom imaju budžet oko deset hiljada evra za ovakve manifestacije, ali to ne obeshrabruje mlade naučnike. Predstavnici Srbije su na evropskom takmičenju robotike učestvovali 16 puta i uvek su imali zapažene rezulatate.\nPhone4U poziva sve Novosađane da dođu u sredu i ostave svoj doprinos kako bismo poslali studente na takmičenje u Francusku. Možemo li da sakupimo četiri hiljade Novosađana koji podržavaju mlade naučnike? Mi verujemo da možemo.\nViše informacija o samom takmičenju možete pogledati na eurobot.org\nPreuzeto sa radiosignal.rs


Prvi zvanični trejler novog nastavka legendarne horor franšize Saw\nLionsgate je predstavio prvi zvanični trejler za devetu reinterpretaciju čuvene Saw franšize, nazvanu Spiral, sa Krisom Rokom i Semjuelom L. Džeksonom u glavnim ulogama...\nRaniji izveštaji naveli su da su Rok i Džekson udružili snage radi oživljavanja ove franšize putem Lionsgate i Twisted Pictures producentskih kuća. Ovaj projekat je nazvan “a new chapter from the book of Saw” i stiže nam u režiji Darena Lina Bousmana, koji je stajao iza tri najuspešnija Saw izdanja.\nLionsgate opisuje Spiral kao zastrašujuće novo poglavlje legendarne serije filmova, u kome sadistički besprekorni um donosi neku svoju formu bolesne pravde. Rok igra detektiva koji istražuje seriju brutalnih ubistava, dok se Džekson nalazi u ulozi njegovog oca. Scenario filma baziran je na Krisovom konceptu, dok ovaj poznati komičar istovremeno ima ulogu izvršnog producenta novog filma, a na velikom platnu pojaviće se pored svojih kolega Marisol Nikols i Maks Mingela.\n"Kris je došao na ovu ideju i novo izdanje predstavljaće pun krug i vraćanje korenima, dodajući svežinu i novitete svojim kreativnom vizijom i ličnom ljubavlju koju gaji prema horor franšizi", izjavio je Džo Drejk ispred kuće Lionsgate. Saw je jedna od najuspešnijih horor franšiza svih vremena, ujedno i jedan od filmskih serijala Lionsgate brenda koji je najviše zaradio. Predstojeći nastavak osloniće se na proverene segmente trilera, održavajući napetost i neizvesnost na visokom nivou kao ranije.\nSaw filmovi zaradili su 454 miliona dolara na domaćem tržištu i gotovo jednu milijardu širom sveta. Jigsaw predstavlja poslednje izdanje ove serije snimljeno davne 2017. godine. Spiral, novi nastavak kultnog serijala, imaće svoju svetsku premijeru petnaestog maja.\nRouan Atkinson tvrdi da svaka šala ima žrtvu i da je svet postao potpuno nenormalno mesto\nMartin Lorens tvrdi da neće platiti ništa ukoliko se njegova čerka i sin Edija Marfija venčaju\nDa li bi zvezda The Boys serije bio izvanredna zamena Džekmanu u ulozi Vulverina?\n07.06.2022 Fun - Muzika i film\nBivis i Bathed uskoro kreću u svoje velike svemirske pohode\nPrvi zvanični trejler i datum premijere novog Beavis and Butt-Head Do the Universe zvanično je objavljen...\n06.06.2022 Fun - Muzika i film\nNova Harelsonova akciona komedija uskoro stiže na Netflix\nStriming servis Netflix predstavlja novu komediju The Man from Toronto, sa Kevinom Hartom i Vudijem Harelsonom u glavnim ulogama...\n03.06.2022 Fun - Muzika i film\nGlumac iza Vejderovog lika prezadovoljan nastavkom njegove priče baš kao...\nHejden Kristijansen nedavno je govorio za ET Canada o svojoj ikoničnoj ulozi Dart Vejdera u Disney+ Obi-Van Kenobi seriji i predstojećem uvodu u franšizu pod nazivom Ahsoka...


Wiener Stadtische životno osiguranje počelo da radi u Crnoj Gori - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeWiener Stadtische životno osiguranje počelo da radi u Crnoj Gori\nAustrijska osiguravajuća kompanija Vienna Insurance Group (VIG) pokrenula je poslovanje u Crnoj Gori osnovavši “Wiener Städtische (Viner štadiše) životno osiguranje Podgorica a.d.”\n“Firma je registrovana kao Viner životno osiguranje, budući da su životno i neživotno osiguranje odvojeni zakonom”, kazao je izvršni direktor crnogorskog predstavništva te kompanije Ljubo Mitrović.\nKompanija je, kako je istakao Mitrović, sa radom u Crnoj Gori počela još krajem prošle godine.\nMitrović je naglasio da je ova osiguravajuća kompanija stara skoro dva veka, te da se konkretno poslom životnog osiguranja bave već više od jednog veka.\n“To je najveća osiguravajuća kuća u centralnoj i jugoistočnoj Evropi, posebno u oblasti životnog osiguranja. Viner je ujedno jedna od najstarijih kompanija u Austriji gdje, osim životnog, pružaju i druge vrste osiguranja“, rekao je Mitrović.\nViner životno osiguranje ima za cilj da ponudi kvalitetne produkte životnog osiguranja po evropskim standardima, da izgradi jaku prodajnu mrežu i da zauzme lidersku poziciju u oblasti životnog osiguranja. Konkurentnim produktima koji će omogućiti individualna rešenja po mjeri klijenata, podrškom i znanjem stečenim u okviru VIG-a, kompanija će nastojati da postepeno povećava tržišno učešće. Takođe, aktivno će učestvovati u razvoju crnogorskog tržišta životnog osiguranja i promociji ove vrste osiguranja.\n– Konzervativnom politikom ulaganja kompanija garantuje sigurnost plasmana pa time i klijenata, čije će poverenje graditi apsolutnom efikasnošću u ispunjavanju preuzetih obaveza i isplati šteta. Jedan od glavnih prioriteta je zadovoljstvo klijenata, a liderstvo VIG-a u životnom osiguranju na okolnim tržištima potvrđuje superiornost u poslovanju“, kazao je Dr Rudolf Ertl,predsjednik Odbora direktora Viner štadiše životnog osiguranja.\nProdukti Viner štadiše životnog osiguranja – Classic i Futura program, koji predstavljaju jedinstvene produkte po meri osiguranika, su mešovita osiguranja života, odnosno kombinacija dugoročne štednje i obezbeđenja porodice (pokrivaju dva osnovna rizika: doživljenje i preranu smrt). Uz oba produkta je moguće zaključiti i dopunsko osiguranje lica od posledica nesrećnog slučaja (nezgode) i dopunsko osiguranje lica od nastupanja težih bolesti.\nU slučaju dijagnostikovanja neke od bolesti, osiguraniku se odmah isplaćuje osigurana suma kojom on može pokriti potencijalno visoke troškove liječenja, a ugovor o osiguranju života i dalje ostaje punovazan, što ga čini jedinstvenim produktom ove vrste na tržištima Centralne i Istočne Evrope. Ovo dopunsko osiguranje pokriva i slučaj nastupanja neophodnosti trajne njege čime dolazi do izražaja njegov izraženi socijalni karakter.\nwiener crna gora\nwiener stadtische zivotno osiguranje\nzivotno osiguranje crna gora


Niška televizija » „Jugoistok“ izlazi u susret „Džonson elektriku“\n„Jugoistok“ izlazi u susret „Džonson elektriku“\nObjavljeno 04.02.2014. 13:11\n“Džonson elektrik” privremeno će biti priključen na distributivni sistem električne energije, iako još nisu ispunjeni svi tehnički uslovi za stabilno snabdevanje. Ova kompanija potpisala je memorandum o razumevanju sa „Jugoistokom“, kako bi probna proizvodnja mogla da počne u martu, kaže direktor „Jugoistoka“ prof. dr Igor Novaković.\n„Džonson elektrik“ u martu počinje probnu proizvodnju elektromotora za automobilsku industriju. Za proizvodnju im je neophodno priključenje na distributivnu električnu mrežu. Kako bi radili punim kapacitetom neophodno je da se izgrade desetokilovoltni vodovi. Međutim, gradska administracija je zakazala, kaže direktor “Jugoistoka” Igor Novaković, zbog čega ovoj kompaniji izdato rešenje o priključenju na sistem, pre izgradnje neophodnih vodova.\nDo kraja godine ovo preduzeće bi trebalo da zaposli 250 ljudi, a u naredne 3 godine ukupno 1000. Po radnom mestu SIEPA ih subvencioniše sa 9000 evra. Bez obzira na kašnjenja administracije, Niš je, kažu, pogodan za investicije zbog infrastrukture i obrazovanih kadrova.\nDžonson elektrik je važan investitor zbog čega im „Jugoistok“, na svoju odgovornost, izlazi u susret i pre nego što za stabilno snabdevanje postoje tehnički uslovi, kaže direktor Igor Novaković.


FZO raspisao tender za kredit od 133 miliona KM\n08.03.2018. / 12:00\n– Procijenjena vrijednost ugovora sa kamatama 163,8 miliona KM bez PDV\n– FZO se zadužuje na deset godina\n– Republika Srpska garant vraćanja kredita\nBANJALUKA – Fond zdravstvenog osiguranja (FZO) Republike Srpske raspisao je tender za nabavku kredita od 133 miliona KM koji će, između ostalog, biti iskorišćen za vraćanje postojećih kredita, izmirenje obaveza iz ranijeg perioda te za nabavku informacionog sistema.\nUkupna vrijednost ugovora sa kamatama i obradom kredita procijenjena je na 163,8 miliona KM bez PDV-a.\nU tenderskoj dokumentaciji navedeno je da glavnica iznosi 133 miliona KM te da se FZO zadužuje na 10 godina sa uključenih 12 mjeseci grejs perioda.\nKriterij za dodjelu ugovora je najniža cijena, a zainteresovane banke mogu da dostave ponude do 16. aprila.\nZa ovaj kredit garanciju će dati Republika Srpska, a zajam će biti osiguran i mjenicama Fonda zdravstvenog osiguranja.\nVlada RS dala je krajem prošle godine saglasnost za ovo zaduženje, a u FZO su tada za CAPITAL rekli da će od ukupnog iznosa kredita, za refinansiranje postojećih indirektnih zaduženja biti iskorišteno 95,7 miliona maraka, za izmirenje obaveza iz ranijeg perioda 16 miliona KM, a za finansiranje prava osiguranika 9,3 miliona KM.\nPreostalih 12 miliona FZO planira da potroši za finansiranje prve faze integrisanog informacionog sistema, za koji je ukupno planirano 23 miliona KM.\n„Fond će sa novim kreditnim zaduženjem imati manju ratu za 15 miliona KM na godišnjem nivou što znači da će ovaj novac biti usmjeren na finansiranje zdravstvene zaštite. Naime, novi kredit će biti podignut po povoljnijim uslovima, prolongiraće se rok otplate kredita i smanjiti kamatna stopa, pa će i rata na godišnjem nivou biti znatno manja“, rekli su ranije u Fondu.\nTagovi: fond zdravstvenog osiguranja rsinormacioni sisteizborizdvajamokreditobavezetendervazno\n02.09.2021 | 15:43\nKratkoročne obaveze OC „Jahorina“ porasle na 15,5 miliona\nTekuće obaveze „Pošta“ za 7,9 miliona KM veće od tekuće imovine


U avgustu, broj izbeglica i migranata koje je Praxisov terenski tim viđao i sa kojima je razgovarao nije bio veći od 300 dnevno, uključujući novopristigle, izbeglice i migrante smeštene u Centru za azil Krnjača i Prihvatnom centru Obrenovac, kao i one koji su se u Beograd vratili nakon neuspešnih pokušaja prelaska hrvatske, mađarske, bosanske ili rumunske granice. U tom periodu, Praxis je pružio pomoć izbeglicama i migrantima (ukupno 2073) u vidu informisanja, psihosocijalne podrške, upućivanja na ciljanu pomoć koju pružaju različite organizacije i institucije ili pokrivanja troškova prevoza do centara za azil i prihvatnih centara. Tokom ovog izveštajnog perioda, viđeno je do 74 izbeglica i migranata koji su spavali na otvorenom u parkovima u blizini glavne autobuske stanice u Beogradu svako jutro.\nPraxis je nastavio da sprovodi svoje aktivnosti na terenu u okviru kojih je ukupno 1794 novopridošlih izbeglica i migranata (1296 odraslih - 1153 muškaraca i 143 žena i 498 dece - 446 dečaka i 52 devojčice, uključujući 390 potencijalnih maloletnika bez pratnje - 386 dečaka i 4 devojčice) dobilo informacije ili bilo upućeno na pomoć koju pružaju druge organizacije i institucije.\nIzbeglice i migranti su došli iz Indije (18), Kine (1), Bangladeša (74), Eritreje (5), Jemena (2), Libije (12), Mijanmara (1), Nepala (4), Palestine (7), Somalije (14), Šri Lanke (1) i Turske (1). Izbeglice i migranti su stigli u Srbiju iz Makedonije (801 ili 44,6%), Bugarske (466 ili 26%), Albanije (65 ili 3,6%), Crne Gore (8 ili 0,4%), Mađarske (5 ili 0,3%), BiH (8 ili 0,4%) a njih 38 nije navelo odakle su ušli u Srbiju; 403 izbeglica i migranata, uglavnom iz Irana, stigli su avionom.\nPorodice i maloletnici bez pratnje koji čekaju na registraciju ili prevoz do jednog od centara za azil ili prihvatnih centara u koji su upućeni i dalje su imali mogućnost da prenoće u centru za pomoć izbeglicama - Miksalištu koje se nalazi u blizini glavne autobuske i železničke stanice u Beogradu. Info Park je nastavio da obezbeđuje jedan obrok dnevno za novopristigle izbeglice i migrante, a povremeno je pokrivao troškove prevoza do prihvatnih centara i centara za azil. Pored Praxisa i Info parka, SCRM je tokom ovog izveštajnog perioda nekoliko puta organizovao prevoz do prihvatnih centara i centara za azil. MSF klinika je nastavila da pruža medicinsku pomoć. U ovom izveštajnom periodu na terenu u Beogradu nije bilo organizovane distribucije odeće i obuće.\nPreuzmite kompletan Izveštaj o praćenju zaštite i pružanju pomoći i informacija izbeglicama i migrantima ovde.


Struja iz izduvnog sistema | PMLautomobili\nAuspuh kao generator\nJedan od načina da se poveća ekonomičnost automobila je da se smanje gubici. Trenutno su izduvni gasovi čist gubitak, jer do sada niko nije koristio njihovu toplotu, a ni pritisak pod kojim se nalazi\nNedavno je počelo ispitivanje termoelektričnih generatora koji proizvode električnu energiju na osnovu toplote izduvnih gasova. Osnovna stvar prilikom razvoja uređaja za rekuperaciju energije je da uređaj ne sme da bude komplikovan, kako ne bi uticao na pouzdanost automobila. Zato je za osnovu sistema upotrebljeno otkriće Tomasa Sibeka iz devetnaestog veka, uređaj koji za proizvodnju struje ne zahteva pokretne delove.\nGlavni delovi sistema su izmenjivači toplote na toploj i hladnoj strani izduvnog sistema, termoelektrični materijal i sistem za držanje elemenata pod pritiskom, kako bi se postigao dobar kontakt potreban za cirkulaciju toplote u termoelektričnom generatoru.\nPrototip generatora na BMW-u serije 5\nStrukturu termoelektričnog modula čine međusobno povezane ćelije, od kojih je svaka sastavljena od spoja dva metala koji su u stanju da proizvedu električni napon. Tako formirani termoelektrični moduli su upakovani između tople strane i hladne strane izmenjivača toplote, od kojih su električno izolovani.\nSnaga termoelektričnog generatora zavisi od vrste primenjenog termoelektričnog materijala, temperaturne razlike između zagrevane i hlađene strane i intenziteta toplote koja cirkuliše u sistemu generatora.\nPrilikom ugradnje termoelektričnih generatora u vozilo vodi se računa o mestu njegovog postavljanja, kako bi se osiguralo odvođenje toplote koja nije iskorišćena za proizvodnju električne energije, izbegao poremećaj obrade izduvnih gasova za zadovoljavanje ekoloških normi i veliko povećanje težnje automobila.\nViše poznatih proizvođača automobila sarađuje na razvoju\nZa sistem su se zainteresovali veliki proizvođači, poput BMW-a i Folksvagena. Eksperimenti su pokazali da stepen iskorišćenja termoelektričnog generatora iznosi dva procenta pri snazi od 200 W.\nTežište daljeg razvoja će biti na povećanju stepena iskorišćenja pronalaženjem novih termoelektričnih materijala i optimizovanjem prenosa toplote u sistemu. Proizvođači automobila prognoziraju da će se postići snaga od 600 W uz mogućnost smanjenja potrošnje goriva za 5 procenata prilikom vožnje po auto putu.\nProvodnici na različitim temperaturama\nTermoelektrični generator koristi jednostavnu prirodnu pojavu kod koje jedan par električnih provodnika napravljenih od različitih materijala stvara električni napon, ako se krakovi od različitih materijala drže na različitoj temperaturi. Takav par provodnika može da deluje i kao toplotna pumpa ako kroz njih teče električna struja.\nPripremio: Dipl.inž. Milan Popović\nBe the first to comment on "Struja iz izduvnog sistema"


Brze pruge - samo što nisu - Istinomer\nVesna Radojević 12. 9. 2014.\n“Dačiću, pre ćeš ti u svemir nego što će vozovi ići 200 na sat!“ Ovako je predsednik Sindikata radnika železničke infrastrukture Perica Đorđević reagovao u novembru prošle godine na izjavu premijera Srbije da će srpski vozovi do Budimpešte ići 200 na sat. Naime, Ivica Dačić je rekao da će on i mađarski premijer Viktor Orban kineskim partnerima predložiti zajedničku realizaciju projekta rekonstrukcije pruge Beograd-Budimpešta, kako bi se vozovi na toj deonici kretali brzinom većom i od 200 kilometara na sat.\nOvih dana iz Kine, u kojoj je bio organizovan Svetski ekonomski forum, premijer Aleksandar Vučić je javio da su Kinezi spremni da grade prugu dugu 350 kilometara između Beograda i Budimpešte na kojoj bi vozovi mogli da postignu brzinu i od 300 kilometara na sat! On je dodao da po ovom pitanju Srbija ima dva ograničenja.\nNedavno smenjeni generalni direktor „Železnica Srbije“ Dragoljub Simonović izjavio je polovinom jula da će, nakon što su iz Rusije u železničku stanicu Ruma stigle 72 mašine za remont pruga, na prvim rekonstruisanim deonicama na Koridoru 10 vozovi moći da saobraćaju brzinama od 160 kilometara na sat.\nOvim se još jednom bude sećanja na sva obećanja data u poslednje dve decenije o brzim prugama kroz našu zemlju. Prvi premijer nakon prvih višestranačkih izbora Dragutin Zelenović prihvatio se futurističkog projekta „Brze pruge Srbije“, a od tog projekta izgrađen je samo nadvožnjak nad prugom kod Inđije.\nZa razliku od Ivice Dačića, sada već bivši ministar saobraćaja Aleksandar Antić bio je pažljiviji sa davanjem rokova, kao i detaljisanjima oko toga kojom brzinom će vozovi moći da „jure“ ovdašnjim prugama nakon rekonstrukcije.\n„Očekujem da ćemo u 2014. godini dobiti projekat za rehabilitaciju pruge prema Novom Sadu i dobili smo ozbiljno obećanje iz Saobraćajnog instituta CIP da ćemo imati projekat za rehabilitaciju pruge prema Baru, tako da ćemo u 2015. to moći i da radimo“.\nTanjug, 10. 11. 2013. godine\nKada se krajem prošle godine na raspravi u Skupštini u okviru seta zakona našao i Predlog zakona o bezbednosti i interoperabilnosti železnice, najavljeno je da će čak polovina budžeta Ministarstva saobraćaja u 2014. otići na davanje subvencija „Železnicama Srbije“. Tadašnji ministar Antić je najavio do kraja godine dva nova preduzeća. Jedno će biti zaduženo samo za železničku infrastrukturu i trebalo bi da doprinese ostvarenju dugogodišnjih ideja o brzim prugama Srbije, a drugo „za puteve i saobraćaj“.\nOvakve i slične najave izazvale su lavinu komentara na društvenim mrežama. U pomoć svojim stranačkim kolegama, na Tviteru, pritekla je potpredsednica SPS-a Dijana Vukomanović.\nBrze pruge i dalje futuristički projekat\nO brzim prugama Srbije funkcioneri pričaju više od dve decenije. Najglasniji je bio bivši ministar Milutin Mrkonjić, koji je još 1991. godine, kao direktor CIP-a, bio jedan od pokretača futurističkog projekta “Brze pruge Srbije”.\nI nakon skoro dve decenije, kao ministar infrastrukture i saobraćaja Mrkonjić je davao obećanja koja se odnose na ovaj projekat.\n„Restrukturiranje ‘Železnica Srbije’ će Vlada započeti, već sledeće (2009.) godine.“\nB92, 11. 12. 2008. godine\nI u 2010. Mrkonjić je najavljivao brze pruge.\nU avgustu 2011. godine Skupština Železnica Srbije je usvojila predlog projekata za rekonstrukciju pruga koja će omogućiti brzine vozova do 200 kilometara na sat. Od toga se do danas nije mnogo odmaklo – prosečna brzina vozova u Srbiji je 40 kilometara na čas, a na nekim delovima pruga vozovi ne smeju da idu više od 30 kilometara na sat. Od Beograda do Bara ovog leta putovalo se 17 sati.\nbrze pruge Ivica Dačić Milutin Mrkonjić pruge Železnice Srbije


Uručene zahvalnice Regionalnom centru ministarstva odbrane - Dnevnik Juga\nPočetna / Opštine / Medvedja / Uručene zahvalnice Regionalnom centru ministarstva odbrane\nUručene zahvalnice Regionalnom centru ministarstva odbrane\nU kabinetu predsednika opštine Medveđa, uručene su zahvalnice vojnim starešinama centra ministarstva odbrane (CMO), majoru Draganu Miliću, načelniku CMO Leskovac i načelniku Regionalnog centra ministarstva odbrane (RCMO) u Nišu, pukovniku Nenadu Markoviću. Zahvalnicu je u njegovo ime primio major Ivan Mladenović.\nPredsednik opštine Medveđa, dr Nebojša Arsić je uručio zahvalnice pripadnicima vojske i zahvalio se pre svega na dobroj saradnji koju naša opština ima sa vojskom u vanrednim situacijama.\n„Pomoć koju vojska pruža našim građanima, daleko je veća za nas u situacijama kada nismo u mogućnosti da se nađemo meštanima kad im je najpotrebnije. Naša je dužnost i obaveza da negujemo tu saradnju i još više je unapređujemo.“\nSavez organizacija rezervnih vojnih starešina opštine Medveđe dodelio je zahvalnicu za uspešnu saradnju i doprinos u radu udruženja opštini Medveđa, koju je primio predsednik opštine. Major Milić je pohvalio ovo udruženje kao jedno od retkih koje ima izuzetno dobro organizovane starešine, koji su primer svim ostalim opštinama za veliko zalaganje i saradnju sa pripadnicima Centra ministarstva odbrane Leskovac i Regionalnog centra ministarstva odbrane iz Niša.\nPrethodni Uručene zahvalnice Regionalnom centru ministarstva odbrane\nSledeći Pripreme za „Borine pozorišne dane“


Beta 28. septembra 2020. 21:05\nU raketnom napadu na medjunarodni aerodrom u Iraku pet civila je danas poginulo, a dvoje je teško ranjeno kada je raketa „kaćuša“ pala na obližnju stambenu zgradu, saopštila je vojska Iraka.\nMedju poginulima je troje dece i dve žene, a dvoje dece je teško ranjeno.\nMeta raketnih napada na glavni grad Iraka najčešće su ambasada SAD, u „Zelenoj zoni“ Bagdada, čvrsto obezbedjenom delu grada sa vladinim kancelarijama i brojnim ambasadama, kao i iračke baze u kojima su američki vojnici i bagdadski aerodrom.\nČeste su eksplozije i na putevima, gde su meta konvoji sa vojnom opremom namenjenom medjunarodnoj koaliciji koju predvode SAD.\nUpozorenje ukazuje na sve veće nezadovoljstvo i gnev američke administracije zbog raketnih napada na kompleks Ambasade SAD, dok Vašington pojačava pritisak na Iran uvodjenjem oštrijih sankcija.


Badnje veče u Zrenjaninu\nTradicionalnim paljenjem badnjaka, zrenjaninske mesne zajednice "Veljko Vlahović" na Bagljašu, "Gradnulica" i "Dolja-Crni Šor" obeležile su Badnje veče, u prisustvu velikog broja meštana tih delova grada i nesebičnu pomoć kompanije GOMEX.\nGrad otvorenog srca - Gomex\nU susret 2016. godini, u četvrtak 31. decembra, Grad Zrenjanin i kompanija GOMEX zajedničkim snagama uključili su se u organizaciju dnevnih aktivnosti za najmlađe Zrenjanince. Na platou kod Vodotornja, u centru Zrenjanina, program je počeo tačno u podne već tradicionalnim kićenjem jelke, kom je prisustvovao i gradonačelnik Čedomir Janjić, a potom je usledio deo namenjen najmlađima.\nPrednovogodišnje humanitarne aktivnosti\nPrigodnim novogodišnjim paketićima i u pratnji Deda Mraza, kompanija GOMEX obradovala je u sredu, 30. decembra mališane iz Dnevnog centra "Alternativa" u Zrenjaninu, zatim "Sigurne kuće" u Zrenjaninu kao i decu čiji su roditelji korisnici Narodne kuhinje u Zrenjaninu.\nGomex obradovao decu Udruženja slepih i slabovidih\nNajpopularniji deda na svetu - Deda Mraz - obišao je u utorak, 29. decembra decu iz Međuopštinskog udruženja slepih i slabovidih Zrenjanina.\nUspešno završena peta ,,Korpa solidarnosti"\nHumanitarni koncert ,,Praznične horske čarolije"\nU velikoj sali Kulturnog centra Zrenjanina u sredu, 23. decembra održan je humanitarni koncert pod nazivom "Praznične horske čarolije".\n,,Prati snove, preskoči izazove"\nMotivacioni film "Prati snove, preskoči izazove" u kojem su glumili učenici Osnovne škole "Sveti Sava" iz Stajićeva premijerno je prikazan 23. decembra u Kulturnom centru Zrenjanina. Brojna publika aplauzom je pokazala svoje utiske, a zadovoljni su bili i realizatori projekta, koji je sponzorisao NIS.\nUdruženje "Bagljaškult" iz Zrenjanina i gradska Mesna zajednica "Veljko Vlahović", uz svesrdnu pomoć kompanije GOMEX, realizovali su u ponedeljak, 21. decembra prvo takmičenje pod nazivom "Deca pevaju".\nIgrom u svet sporta\nU organizaciji "Školice sporta Long Jump – Ivana Španović" i Predškolske ustanove Zrenjanin, "Kristalna dvorana" u Zrenjaninu bila je domaćin druge po redu "Vrtićijade" – nadmetanja mališana u brzini i spretnosti na sportskom poligonu prilagođenom deci tog uzrasta.\nZrenjaninski "Kafemat Bar" bio je početkom decembra domaćin pete po redu "Slatke žurke", humanitarnog događaja koji su zajedničkim snagama organizovali kompanija GOMEX i Rotarakt klub Zrenjanin.\nUmesto naplate karata, za ulaz u klub bilo je potrebno poneti neki slatkiš, slaniš ili novčani prilog.\n"Kad granice ne postoje - igramo se mnogo bolje" po peti put!\nPete po redu, jubilarne, Inkluzivne igre "Kad granice ne postoje - igramo se mnogo bolje" održane su u četvrtak, 10. decembra u Sportskoj hali "Medison" u Zrenjaninu. Zrenjaninska Osnovna i srednja škola "9.maj", uz svesrdnu pomoć naše kompanije kao generalnog pokrovitelja, i ovoga puta organizovali su jedno divno i lepo druženje dece iz zrenjaninskih osnovnih škola i škola iz okoline sa njihovim vršnjacima iz Osnovne i srednje škole "9.maj".\nBrojnim fantastičnim popustima, akcijama, promocijama i degustacijama, kao i poklonima za kupce, najveći maloprodajni objekat našeg trgovinskog lanca - Supermarket TOTAL u Zrenjaninu proslavio je u nedelju, 06. decembra svoj deveti rođendan.\nPozorišni klub "Zeleno zvono" u Zrenjaninu bio je u subotu, 05. decembra po sedmi put domaćin humanitarne akcije dobrovoljnog davanja krvi "Uključi se - pomozi!" u okviru koje je organizovano dobrovoljno davanje krvi i potpisivanje donorskih kartica. Organizatori su, kao i prethodnih šest puta, bili Odeljenje za transfuziju zrenjaninske Opšte bolnice "Dr Đorđe Joanović" i Pokret "Novi optimizam".\nDodelom zahvalnica i plaketa pojedincima i kompanijama u Svečanoj sali Gradske kuće u Zrenjaninu, Udruženje paraplegičara Banata i Udruženje "Čep za hendikep" označilo je završetak akcije prikupljanja čepova za 2015. godinu.\nObeležavanjem Međunarodnog dana borbe protiv nasilja nad ženama 25. novembra, u Srbiji je otpočela kampanja "16 dana aktivizma protiv nasilja nad ženama". Ovogodišnja kampanja vodi se pod sloganom "Sa reči u akciju" i to je ujedno poruka svakom od nas da se usprotivi nasilju, a ulogu podrške preuzeli su pojedini poslodavci, zapošljavajući žene koje su pretpele nasilje.\nSedma humanitarna akcija davanja krvi ,,Uključi se - pomozi"\nSedma humanitarna akcija dobrovoljnog davanja krvi "Uključi se - pomozi!" i obeležavanje Međunarodnog dana volontera biće organizovani u "Zelenom zvonu" u subotu, 5. decembra od 08 do 15h. Akcija dobrovoljnog davanja krvi trajaće od 08 do 15h, a specijalni program za tu priliku trajaće od 11 do 13h. Kao i prethodnih godina, u organizaciju ovog humanitarnog događaja aktivno se uključila i kompanija GOMEX.


Luna сеп 8, 2020, 12:18 по подне\nMINSK - Bjeloruski predsjednik Aleksandar Lukašenko izjavio je danas da je možda ostao "malo predugo na vlasti", ali da vjeruje da je on jedni u stanju da odbrani zemlju od prijetnji sa kojima se ona sada suočava.\n"Da, moguće je da sjedim u predsjedničkoj stolici malo predugo. Moguće je da me prikazuju ne samo na televiziji, nego i na servisima za čaj. Ali istina je da samo ja mogu da zaštitim Bjeloruse u ovom trenutku", rekao je Lukašenko u intervjuu ruskim novinarima.\nOn je sugerisao da su aktuelne proteste u njegovoj zemlji organizovale SAD, koje djeluju preko Poljske i Češke, kao i manja i mlađa "buržoaska" klasa u Bjelorusiji koja, prema njegovim riječima, "želi vlast", prenio je "Sputnjik".\nKomentarišući grublje mjere protiv pojedinih demonstranata i stranih i opozicionih novinara u prvim danima protesta, Lukašenko je rekao da su postojali "ekscesi", ali je obećao da će biti provedena istraga i da će te stvari biti riješene.\nOn je dodao da policija ne može biti kriva za obavljanje svog posla i odbranu zemlje. Lukašenko je rekao da ne odbacuje mogućnost održavanja prijevremenih predsjedničkih izbora poslije referenduma o izmjenama Ustava.\n"Spremni smo da reformišemo Ustav. Poslije toga ne odbacujem mogućnost prijevremenih predsjedničkih izbora", izjavio je bjeloruski predsjednik.\n"Neću samo otići. Gradim Bjelorusiju duže od 25 godina. Neću samo odustati. Osim toga, ako odem, moje pristalice će biti masakrirane", izjavio je Lukašenko.\nOZNAKE IZVEŠTAJZanimljivostiSvetPoznatiCrni Bombarder PortalPolitikaNajnovije Vesti


Budžet likvidan-nema povećanja plata - GradPrijedor.com - Portal grada Prijedora\nHome»Društvo»Budžet likvidan-nema povećanja plata\nBudžet likvidan-nema povećanja plata\nOdbornici Skupštine opštine Prijedor usvojili su na jučerašnjem zasjedanju Izvještaj o izvršenju Budžeta za prvih šest mjeseci ove godine prema kojem je ostvaren budžetski suficit od 4.659.578 KM.Ostvareni prihod uključujući i budžetski suficit prenesen iz prošle godine u iznosu od oko 4,9 miliona KM iznosio je 19.143.366 KM dok su rashodi iznosili14.473.788 KM. Načelnica Odjeljenja za finansije Biljana Malbašić izrazila je zadovoljstvo punjenjem budžeta u prvoj polovini ove godine s obzirom da sadašnju situaciju i prisutnu ekonomsku krizu i dodala da su se zahvaljujući pozitivnoj razlici između ostvarenih prihoda i iskazanih rashoda,izmirivale sve obaveze na vrijeme.\n-Ako se do kraja godine nastavi dosadašnja dinamika punjenja budžeta, može se očekivati ostvarenje čak 95 procenata od godišnjeg plana, što obećava i izdvajanje određenih sredstava za razvojne programe, istakla je Malbašićeva. Ona je dodala da je ovogodišnji budžet prijedorske opštine uzimajući u obzir prošlogodišnji suficit iznosi 38 miliona KM. Načelnik opštine Marko Pavić je istakao da je budžet likvidan i da se obaveze izvršavaju na vrijeme,ali da postoje nastojanja lokalne vlasti da budžet dobije još veću razvojnu komponentu.\n-Bez učešća budžeta u razvoju opštine neće biti ni njenog razvoja i zato posebno potenciram raspravu koje i kakve podsticajne mjere uvesti da budžet stimuliše domaće i strane investitore da ulažu u našu opštinu,rekao je Pavić. On je dodao da u budžetu nema prostora za povećavanje plata opštinskoj administraciji i naglasio da u vremenu kada mnogi radnici ostaju bez posla nema ekonomske opravdanosti za njeno povećavanje.


Rukometna reprezentacija Rusije - Blic Sport\nRukometna reprezentacija Rusije\nBAŠ NAM SE KOMPLIKUJE SITUACIJA NA SP Rukometaši Brazila posle "orlova" SRUŠILI I RUSIJU!\nRukometna reprezentacija Brazila trijumfovala je protiv Rusije sa 25:23 u 4. kolu grupe A na Svetskom prvenstvu koje se održava u Nemačkoj.\nISHOD KOJI NAM NIKAKO NIJE ODGOVARAO Rusi zaustavili Nemce i osvojili možda ključan bod za drugu fazu Svetskog prvenstva\nRukometaši Rusije i Nemačke remizirali su sa 22:22 u trećem kolu grupe A Svetskog prvenstva, posle čega su šanse Srbije da prođe u drugu fazu dodatno smanjene.\n"SVIM SRCEM, TO SMO MI!" Vanja Ilić najavljuje veliku borbu za prolazak u drugu fazu Svetskog prvenstva\nRukometaši Francuske savladali su našu selekciju rezultatom 32:21 u drugom kolu Svetskog prvenstva, a po završetku duela je utiske izneo i Vanja Ilić.\nPOSLE REMIJA SA SRBIJOM Rusija posle prvog poluvremena objasnila Koreji kako stoje stvari\nRukometna reprezentacija Rusije savladala je ujedinjenu Koreju u drugom kolu Svetskog prvenstva sa 34:27, a ni u jednom trenutku se nije postavljalo pitanje pobednika, naročito nakon prvog poluvremena u kom je bilo 20:13 u korist "zbornaje".\n"SREĆA MORA DA SE ZASLUŽI" Marsenić razočaran posle remija na startu SP: Morali smo na plus četiri da meč privedemo kraju\nRukometaši Srbije nikako ne mogu da se pomire sa činjenicom da u prvom kolu grupe A Svetskog prvenstva u Nemačkoj i Danskoj nisu uspeli da savladaju Rusiju, koja je na kraju došla do remija i boda - 30:30.\n"BRINE SITUACIJA SA ZELENOVIĆEM" Peruničić otkrio šta je rekao Kukiću posle promašenog pogotka za pobedu\nRukometaši Srbije remizirali su rezultatom 30:30 (14:14) sa Rusijom u prvom kolu Svetskog prvenstva, iako su "orlovi" vodili gotovo čitav susret. Selektor Nenad Peruničić smatra da je ovaj meč važna lekcija za njegove izabranike.\nSTRUČNI UGAO Butulija piše za Blicsport: Dali smo bod Rusima, ali glavu gore\nŠta reći... Iskreno, teško mi je da iskritikujem greške koje smo napravili u završnici utakmice brzopletim napadima. Ne znam da li smo imali taktički šta da odigramo ili je odigrano jako nedisciplinovano, ali praktično smo dali bod Rusima kojima je remi kao kuća, a čak su imali i napad za pobedu!\n"NIKO NIJE ZADOVOLJAN POSLE OVAKVOG ISHODA!" Radivojević: Nismo smeli da dozvolimo Rusima da uzmu bod, bili smo MNOGO BOLJI /VIDEO/\nRukometaši Srbije osvojili su bod u prvom kolu grupe A Svetskog prvenstva, pošto su u veoma dramatičnom meču remizirali sa Rusijom 30:30 (16:16).\n"KIDAJ, KIDAJ, KIDAJ" Snaga ove generacije "orlova" se nalazi u NEPRESUŠNOJ ENERGIJI PERUNIČIĆA\nRukometaši Srbije, čiji je "Blic" medijski spoznor i čiji logo nose na dresovima, remizirali su sa Rusijom u prvom kolu Svetskog prvenstva (30:30), a tokom čitavog susreta su "orlovi" dobijali smernice i snažne poruke od selektora Nenada Peruničića.\nRukometaši Rusije, Slovenije i Makedonije uspešni na startu SP\nRukometne reprezentacije Makedonije, Rusije i Slovenije pobedama su startovale na Svetskom prvenstvu u Francuskoj.\nRukometaši preokrenuli protiv Rusa, Perić imao dobru poruku za igrače\nMuška rukometna reprezentacija Srbije pobedila je Rusiju sa 27:25 (12:13) u prijateljskoj utakmici u Novom Sadu.\nPobeda rukometaša nad Rusima u senci incidenta, fotoreporteri napustili halu\nRukometna reprezentacija Srbije savladala je selekciju Rusije sa 28:23 (16:11) u prijateljskoj utakmici u okviru EHF nedelje, ali je senku na pobedu bacio incident uoči utakmice na Banjici.\nPerić: Rusi prava provera, debitanti nova vrednost\nSelektor rukometne reprezentacije Srbije Dejan Perić rekao je da su prijateljske utakmice sa Rusijom dobra provera uoči baraža sa Mađarskom za Svetsko prvenstvo.\nRUKOMETNI SPEKTAKLI "Orlovi" sa Rusima u Novom Sadu i Beogradu\nMuška rukometna reprezentacija Srbije odigraće dvomeč sa selekcijom Rusije u okviru aprilske EHF nedelje.\nRukometaši Srbije porazom od Rusije završili turnir u Dohi\nRukometna reprezentacija Srbije izgubila je u Dohi od selekcije Rusije sa 30:27 (19:19), u drugoj utakmici turnira u Dohi.\nPerić protiv Katara i Rusije daje šansu mlađima, Zelenović željan dokazivanja\nSelektor rukometaša Srbije Dejan Perić rekao je da će predstojeći prijateljski turnir u Dohi iskoristiti da pruži šansu mlađim igračima.\nRukometaši Hrvatske lako savladali Rusiju na Evropskom prvenstvu\nRukometna reprezentacija Hrvatske pobedila je u Arhusu, u Danskoj, Rusiju sa 33:25 (16:11) u utakmici drugog kola Grupe dva druge faze Evropskog prvenstva.\nPoljska srušila Ruse najgorim ishodom po Srbiju\nRukometaši Poljske pobedili su Rusiju u trećem kolu grupe C na Evropskom prvenstvu u Danskoj sa 24:22 (10:14). Zahvaljujući ovom ishodu, Srbija mora da izbori remi ili da sruši Francusku (20:15) kako bi otišla u drugu fazu, a ako uspe, otići će dalje sa tri ili četiri boda.\nMatić: Bili smo nervozni, napravio sam dve pogrešne izmene i nastao je haos\nRukometaši Srbije izgubili su od Rusije u drugom kolu Evropskog prvenstva u Danskoj, zahvaljujući loše odigranom drugom poluvremenu, u kom se nervoza sa klupe prenela na teren. Napravljene su i dve pogrešne izmene što je dovelo do dva isključenja, pa je Rusiji olakšan put do pobede, na šta se osvrnuo selektor Vladan Matić.\nKorak unazad zbog lošeg starta drugog poluvremena, poraz Srbije od Rusa\nRukometaši Srbije poraženi su od Rusije u drugom kolu na Evropskom prvenstvu u Danskoj sa 27:25 (14:14), čime su napravili korak unazad u borbi za drugu fazu. Koban je bio početak drugog poluvremena, skoro osam i po minuta "orlovi" su bili bez pogotka, što nisu uspeli da nadoknade do kraja protiv raspoloženih rivala. Zahvaljujući neorganizovanoj igri u oba pravca, propuštena je prilika da se obezbedi plasman u drugu fazu.\nMatić očekuje rovovsku borbu: Nisu to više oni teški Rusi, sad su mladi i lepo igraju\nSelektor naše rukometne reprezentacije Vladan Matić ne osvrće se mnogo na svoj uspešan takmičarski debiju na velikim takmičenjima i pobedu nad Poljskom (20:19) na startu Evropskog prvesntva, jer već u sredu od 18 časova sledi duel sa Rusima.\nFrancuzi silni protiv Rusije pred duel sa "orlovima", Crna Gora izgubila od Švedske\nFrancuska rukometna reprezentacija rutinski je savladala Rusiju sa 35:28 u grupi C Evropskog prvenstva, dok je Švedska lako na kraj izašla sa Crnom Gorom 28:21 u grupi D.\nPaklen žreb doneo grupu smrti: Rukometaši sa Francuskom, Poljskom i Rusijom!\nOdržan je žreb za predstojeće Evropsko prvenstvo u rukometu u Danskoj, prema kom će Srbija biti u grupi C sa reprezentacijama Francuske, Poljske i Rusije.\nVranješ: Srećan sam, ovo nije kraj, već početak\nSelektor rukometne reprezentacije Srbije Ljubomir Vranješ rekao je posle pobede nad Rusijom da je veoma zadovoljan i istakao da njegovi izabranici sada treba da se fokusiraju na utakmicu protiv Bosne i Hercegovine.


INICIJATIVA ZA USVAJANJE ZAKONA O ZAŠTITI PČELA\nFondacija za zaštitu pčela pokrenula je inicijativu za usvajanje Zakona o zaštiti pčela u Srbiji i u narednom periodu razgovaraće sa predstavnicima Saveza pčelarskih organizacija Srbije, kako bi se Ministarstvu poljoprivrede i zaštite životne sredine i zvanično poslao predlog o zaštiti pčela.\nSlična inicijativa pokrenuta je i u Sloveniji, gde Slovenački pčelarski savez namerava da vladi Slovenije predloži da pčele u toj zemlji proglase ugroženom vrstom i da se usvoje zakoni koji će štititi njihov održivi opstanak.\nSlovenački pčelari su uz podršku vlade, pre dve godine predložili proglašenje svetskog dana pčela, a prema procenama slovenačkog Ministarstva spoljnih poslova, UN bi tu odluku trebao da donesu krajem ove godine.\nVeliki ekonomski potencijal, ne samo u poljoprivredi nego i u drugim granama kao što je turizam, ima i Srbija, ocenjuju u Privrednoj komori Srbije i Ministarstvu poljoprivrede.\n"Ministarstvo poljoprivrede i zaštite životne sredine ove godine je dodatno uvećalo visinu subvencija za 20 odsto kojima podstiču proizvođače meda. Podsticaji po košnici pčela iznose 720 dinara, a za organske proizvođače podsticaj po košnici je 1.008 dinara i isplaćuje se jednom godišnje", kažu u Ministarstvu poljoprivrede.\nKako kaže, neophodna je referentna laboratorija koja će kontrolisati med, a pored podsticajnih sredstava koje obezbeđuje država potrebno je raditi na zaštiti geografskog porekla, jer, ističe on, to je dodatna vrednost koja bi našim proizvođačima meda bila podsticaj za veći izvoz i veću proizvodnju.\n"Da bi gazdinstvo dobilo pomoć države mora biti registrovano u Registru poljoprivrednih gazdinstava te da poseduje minimum 20 košnica i, između ostalog, da ima pedigre o poreklu matice izdato od strane odgajivačke organizacije", kažu u Ministarstvu.\nU 2016. godini Srbija je izvezla 2.145 tona meda u ukupnoj vrednosti od 8,2 miliona evra, dok je u istom periodu uvezeno 26 tona meda, ukupne vrednosti od 167 hiljada evra, pokazuju podaci Ministarstva.\n"Proizvodnja meda u toku 2016. godine je bila izuzetno loša zbog loših vremenskih uslova iako je Srbija veliki potencijal zbog dobre klime i biljne mase za proizvodnju pčela", kaže Budimirović.\nNajznačajnije izvozno tržište meda za našu zemlju su, prema podacima PKS, zemlje članice EU, Italija, Norveška i Nemačka, a pojedinačno, izvozi se u Švajcarsku i arapske zemlje.\nIzvor: Vebsajt RTV, 19.06.2017.


Veštačka inteligencija napravila novi super-antibiotik | PC Press\n21. februar 2020. Milan Živanović\nSve je više virusa i bakterija koji su otporni na antibiotike, a najviše zbog neodgovornog uzimanja lekova, i lečenja bez asistencije stručnjaka. Jedan model mašinskog učenja bi to mogao da promeni, budući da je već identifikovao snažan lek koji uništava mnoge od bakterija koje su otporne na obične antibiotike.\nNovi lek je identifikovala grupa MIT eksperata, a tokom laboratorijskih testiranja se pokazalo da antibiotik ubija mnoge od bakterija koje izazivaju neke od najozbiljnijih bolesti na svetu, uključujući i neke od lanaca koji su otporni na sve poznate antibiotike. Kompjuterski model koji je korišćen u projektu dizajniran je tako da može da skenira više od 100 miliona hemijskih komponenti, i to za samo nekoliko dana, te sa spiska izabere antibiotik koji se razlikuje od postojećih, zahvaljujući čemu može da uništava i one bakterije koje su u međuvremenu postale otporne.\nEksperti tvrde da se radi o veoma moćnom antibiotiku, a tokom istraživanja je otkriveno još nekoliko kandidata koji obećavaju i koji će uskoro biti testirani. Mašinsko učenje zaslužno za ovaj uspeh korak je u budućnost, te brža istraživanja, budući da je ovakav način analiziranja različitih hemijskih sastojaka daleko efikasniji od tradicionalnih istraživanja, pa kraće traje i manje košta.\nTagovi: antibiotici, mašinsko učenje, veštačka inteligencija\n← Istraživanje otkrilo nedostatke u data centrima\nElon Musk najavio “SpaceX selo” →


BIH DRŽAVA U KOJOJ KORUPCIJA SPRJEČAVA RAZVOJ | Hayat.ba\nUgledna američka organizacija „Heritedž fondejšn” objavila je indeks ekonomskih sloboda za 2021. godinu. Prema tom spisku Bosna i Hercegovina se nalazi na 82 mjestu u svijetu, dok je među zemljama u regionu BiH zauzela posljednju poziciju.\nPrema stepenu ekonomskih sloboda, Bosna i Hercegovina, je najgora u regionu. Na spisku koji države rangira po stepenu postojanja slobodnog tržišta, trošenja javnog novca, mogućnosti investiranja i vladavine prava, BiH je i ove godine rangirana kao država sa nepovoljnim ekonomskim pokazateljima.\nIspred Bosne i Hercegovine je Sjeverna Makedonija sa 68, 6 bodova, Slovenija sa 68,3, Srbija sa 67,2, samoproglašeno Kosovo sa 66,5 bodova. Zatim slijedi Hrvatska sa 63,6, dok je BiH posljednja u regionu sa 62,9 bodova.\nKao osnovne zamjerke na stanje u Bosni i Hercegovini navode se nedovoljno provođenje zakona, nepoštovanje imovinskih prava i niska efikasnost pravosuđa. Ono što najviše zabrinjava, smatraju u opoziciji, je što se među ekonomskim aspektima, kao zamjerka ističe nedovoljno poštovanje zakona, čime je Bosna i Hercegovina jasno označena kao država gdje korupcija sprečava razvoj zdravog poslovnog ambijenta.\nEkonomisti kažu da ovaj indeks predstavlja detaljnu analizu koja uključuje sve ekonomske aspekte jednne države, zbog čega je čudno da institucije godinama ignorišu jasna upozorenja šta konkretno koči razvoj i poboljšanje ambijenta za potencijalne investitore.\nEkonomisti upozoravaju da ovo nije jedino istraživanje u kome je jasno upozoreno šta usporava razvoj ekonomije u Bosni i Hercegovini. Međutim, kako tvrde, domaći zvaničnici reaguju jedino na preporuke onih koji imaju mehanizme da im uskrate finansijska sredstva koja su neophodna za budžete i finansiranje javne potrošnje – kao što su Međunarodni monetarni fond i Svjetska banka.


Hrišćani u Pakistanu traže zaštitu\nPakistanski hrišćani traže da vlada ponovo izgradi njihove domove\nDemonstranti su se okupili u Islamabadu i duž glavnog puta u Lahoreu, tražeći da pakistanska vlada odlučnije zaštiti manjine\nHrišćanski su danas organizovali demonstracije u nekoliko većih pakistanskiih gradova, u znak protesta zbog jučerašnjeg spaljivanja više od stotinu hrišćanskih kuća zbog navodnog slučaja bogohuljenja.\nDemonstranti su se okupili u prestonici Islamabadu i duž glavnog puta u Lahoreu, tražeći da vlada obnovi uništene kuće i odlučnije zaštiti manjine. Hiljade muslimana su juče iskazivale bes u hrišćanskom delu Lahorea, posle vesti da je jedan hrišćanin svom muslimanskom prijatelju izrekao uvredljive reči o proroku Muhamedu.\nPosle nasilja, stotine hrišćanskih porodica su pobegle iz tog dela grada. Policija u istočnom Pakistanu je pritvorila veliki broj ljudi koji su učestvovali u paljenju hrišćanskih kuća. Hrišćanin koji je navodno vređao proroka je takođe uhapšen i suočen sa optužbom za bogohuljenje.\nZa vređanje islama i proroka Muhameda su u Pakistanu predviđene veoma stroge kazne, uključujući i smrtnu.


Dan: 19. Avgusta 2011.\n…razmišljanje broj jedan… Dakle, braćo i sestre Bosanci i ostale nacionalne manjine i većine, seksualno opredijeljene i neopredijeljene osobe i grupacije, pripadnici svih vjera i religija koje su bez obzira na ime boga isto tako podložne istim opačinama, budite uvjereni da uvijek, ali UVIJEK, ljudi se polariziraju i iznose mišljenja i stavove, koje potkrjepljuju argumentima, …\nVječiti interes je »Bosna«, a ne možemo dopustiti daljnje sramoćenje kluba kao jednog od simbola rukometa u državi BiH , ne možemo dopustiti da se grb kluba više veže za sve drugo, nego za sport. Agonija naše »Bosne« koja traje godinama kulminirala je i »Bosna« se izlila iz korita. Još slikovitije rečeno, presušila je dok …\nVrlo zanimljiv i sadržajan je bio današnji dan kada je rukomet u pitanju. U Doboju je obavljen žrijeb za novu sezonu Premijer lige, koja će brojati 14 klubova, bez sarajevske Bosne, banjalučkog Borca i Izviđača, koji će igrati Regionalnu ligu. Sistem takmičenja će biti izmijenjen, ali o tome nešto kasnije. Žrijebu smo prisustvovali i odmah …\nObavještavamo javnost da će policijski službenici Uprave policije Ministarstva unutrašnjih poslova Zeničko–dobojskog kantona u dane nastupajućeg vikenda, tačnije 20.i 21.08.2011. godine, na svim putevima na području Kantona sprovoditi akciju u saobraćaju na pojačanoj kontroli bicikla, mopeda, lakih motocikla, motocikla, tricikla, lakih četverocikla i četverocikla, sa posebnim akcentom na kontroli korištenja zaštitne kacige tokom vožnje. Evidentna …\nNa svojoj 30. sjednici održanoj jučer, Vlada Zeničko-dobojskog kantona, pod predsjedavanjem premijera Fikreta Plevljaka primila je na znanje Informaciju o stanju sportske infrastrukture na području Zeničko-dobojskog kantona koju je pripremilo Ministarstvo za obrazovanje, nauku, kulturu i sport. Iz istog ministarstva predložen je, a Vlada je Zaključkom dala saglasnost na Plan upisa studenata u prvu godinu …\nOštećeni krov područne osnovne škole u Podvincima bit će popravljen do kraja ove građevinske sezone – potvrdili su to danas predstavnici nadležne općinske službe koji su obišli ovu školu zajedno s direktorom škole i predsjednikom MZ Podvinci. Dogovor za sanaciju krova između nadležnih općinskih službi i Ministarstva za obrazovanje ZDK postignut je još prošle godine, …\nPosjeta Srednjovjekovnom kraljevskom gradu Visoki\nFOM OOSDPBiH Visoko danas je realizovao svoju posjetu Srednjovjekovnom kraljevskom gradu Visoki gdje je zvanično završena konzervacija istraženog dijela tvrđave. Na ovaj način data je puna podrška pomenutom projektu i još jednom su pozvane sve nadležne institucije da se još aktvinije uključe u zaštitu, promociju i konačnu potpunu konzervaciju i restauraciju lokaliteta na kojem se …